cyanic-selkie/wikianc huggingface dataset:
霍元甲
霍元甲，字俊卿，天津靜海人也. 父恩第，以技擊有名當時，生元甲兄弟三人，元甲行居四. 少善病，年十二，與里中八九歲兒角力，輒負. 恩第恚曰，令此兒知技，喪霍氏名矣. 宅有習技室，元甲獨見屏不得入，則穴壁窺之. 夜如宅畔棗樹園中，潛習，十餘年不輟. 無知者，諸少年藐之，與角，皆敗去. 乃稍稍多元甲力，居無何. 元甲之天津，賃懷慶會館為藥棧. 天津治技擊者，妒霍氏名，又易元甲，欲辱之. 群至，盡負. 景州虎頭莊趙氏之徒聞之，陽為力人，就元甲傭. 日夜詗之，無所獲. 一日，三人共肩一巨捆牛膝，重可七百斤，呻而行. 元甲蹙額曰，孱哉孺子，三人置之地而目焉. 元甲以木承其二，引置棧中，力人夜移築衢二巨石塞門. 元甲晨起，蹴而遠之，乃共服元甲能. 庚子，拳匪作，其酋韓某，欲致元甲，使使饋以禮. 元甲俱叩之. 聞神拳事，大笑，反其物，使者慚而退，相戒不犯其處. 會西教士，以急難棄其徒，其徒虞匪至不免，逃且無所之，涕泣載道. 元甲聞之，往曰，我雖不善君等，不忍視君等無罪受死也. 盍昵就我，於是教徒皆從元甲往. 室隘，編葦而居，韓酋聞之怒曰，我以重渠故不之擾，今庇教民辱我，不翦之，不足以張神威. 乃以書遺元甲曰，明日已初，必以教徒授我. 薄午，即以千六百神軍取汝矣，元甲集眾人而告之，且曰，某殺君等也，君等不恃某必逃，逃雖無幸，必有免者. 今且奈何，眾不知所對. 元甲曰，臨難而懼，無勇也，棄人於危，不義也. 君等以身托元甲，元甲敢不以身報乎. 明日，吾將以辰往. 巳歸，幸而克，君等之福也. 不幸，則請遲君等於地下，眾皆哭. 次日，元甲從容櫛沐飲食巳，佩刀之匪所，鼓聲闐闐然，騎士列廣場，左右騁，步者集其後，舉刃如霜雪. 群待酋命，酋居幕中，踞案而坐，左右手挾二短銃，指揮徒黨. 元甲瞥然入，斷首二臂，以號於眾. 眾皆股栗，遂潰. 津報紀其事，疑為劍仙. 當此之時，元甲名聞海內，海內豪俠之士，皆以一見元甲為榮. 元甲長不滿五尺，為人恭默謙虛，恂恂如也. 人以是益重之. 未幾，有俄羅斯人至津鬻武技者，嘗仰臥地上，手持百磅鐵啞鈴各一，足挾其一，上承巨板，板上置堅木之案，設四雕椅，四人環坐而博，將物事者，上下，無患傾側，登報廣告，自署為世界第一大力士. 且曰，第二大力士為英吉利人，第三大力士為德意志人. 元甲曰，我國虛無一人乎. 時俄力士開幕奏技而往，投以剌曰，我以角技來也. 力士以詢譯者，譯者為述元甲平生. 遂受意出曰，西人鬻技求食，故張其詞，以顯觀者，公何必與較短長. 元甲曰不可，某幹二事，願達之力士，叩其一，曰、可與我決雌雄. 更請其次，則曰，易詞宣眾，謝過而巳. 譯者唯唯入. 越數日，俄人登報更語而去. 武清李富東，年且六十矣，嘗為清侍衛教師. 海內無與敵者，聞元甲名，使其弟子往風之. 數往還，元甲乃之武清，富東與角，弱焉. 富東大喜，厚禮之. 元甲歸語人曰，李公未馳衣束帶耳. 逾數年，英國有大力士者，至上海，腹上可承鐵磴重八百斤，能曳自動車倒行. 元甲自津往，屬力士已之南洋. 力士蓋傭於人以鬻技者，其主人猶在上海. 元甲偕譯者往見之，約與鬥，期以明年三月，賽二千金，失諾者罰五百金. 元甲以英人品福為徵，及期，元甲至，則力士巳返自南洋，又如漢口矣. 會有白人與黑人決鬥，鬻觀券者，皆自命為大力士. 元甲與其友二人往，門者不之納. 元甲曰，我與力士較力者，亦須券乎. 叨其姓氏，肅之入座. 睹其技，喟然嘆曰，是亦以勇嗚於吾國. 國人羞死矣，遂請鬥，黑人方克其敵，許以明日. 元甲延張園園主張叔和為徵，晨往約之. 逾午. 黑人偕數西人至. 律師與焉，謂元甲曰，子毋蹴，毋觸，毋拳擊，毋肘摧，毋指掌中人，即與子鬥耳. 元甲笑曰，然則使我臥而承之乎，懼我即竄去，安得為此無理之言. 數人大慚而退. 元甲遂賃張園，投擂臺一月，以俟英大力士. 且為各國文揚言曰，我國為病夫國，我為病夫國之病夫，顧願與天下健者從事. 越二十餘日，有東海趙其人者，請鬥. 元甲曰，我為此，欲國人不弱人也，子不我與而敵我乎. 趙曰，若設臺，我撲臺耳，胡餂我為. 元甲不得巳，與周旋. 久之，推趙墮臺而隨之曰，汝我匹也，可以休矣. 趙曰，不僵一人，毋休也. 元甲又起與鬥，懼失外敵，不敢盡能. 曳之臥，趙銜而去. 英人以力士遁，品福亦不知所往. 欲索罰金，法無徵者訴不得直. 事遂寢. 東海趙之師曰張文達. 至上海，欲復元甲，與元甲語，甚嫚. 滬上好事者，襄之. 復賃張園，設擂臺. 元甲適有心疾，與其弟子劉正聲往視. 文達立臺上，呼而搦焉. 正聲代其師與鬥，自午及暮. 未巳，園主嗚鈴止之，明日復往. 元甲以溫語慰之，欲釋前隙. 與文達者叱曰，呼將伯以禦敵，非夫也. 文達益張. 元甲曰，今日之事，吾弟子且以十五分鐘奏捷. 文達曰，我僅識若，不識若弟子. 元甲曰，某雖病，敢與君約，三出外趺君者，我負矣. 躍而上，一進破文達門戶，再進趺文達於跨下. 舉拳厲聲曰，張文達，若為異邦人，吾手下無完軀矣. 觀者萬餘人，皆大呼. 文達倉皇遁去. 有善元甲者，謂元甲宜廣其傳，遂留海上，募貲設精武體育會. 先是元甲友某，以喪父逋萬金，求佽於元甲，元甲與之，友營商敗，不能償. 元甲諸兄弟有間言，元甲患之，遂疾. 至是愈劇. 或送之至秋野醫院，秋野日人也. 知元甲善技擊，邀之往觀柔道會. 元甲以疾辭. 固請，乃與劉正聲偕. 日人欲與角，元甲不可，強之，命正聲. 日人進撲，正聲欲顛之，不得，陽臥，伸足出正聲跨下，正聲側而蹴之，傷股. 繼進者，怒而前，勢甚疾，正聲迎擠之，仰跌尋丈外. 其三人，乃舍正聲撲元甲. 元甲執其手，膚裂，投之，落地，折其脅. 日人皆盱愕，與秋野語良久. 元甲歸，秋野敬之異於他日. 明日，元甲疾忽劇，強舌望陽，未幾遂卒. 年四十有三.
據
分類:清列傳
石榴
石榴，一名安石榴，本生西域. 榴者，瘤也. 丹實垂垂如贅瘤也. 張騫出使西域，得塗林安石國榴種以歸，故名安石榴. 木不甚高大， 枝柯附榦，著地便生作叢，種極易息，折其條盤，土中便生也. 榴五月開花，有紅、黃、白三色. 單葉者結實， 千葉者不結實，或結亦無子也. 實有甜、酸、苦三味.
引據
分類:果
寒食
春秋之世，晉國內亂，公子重耳出亡，飢，從者介之推剜股奉之. 及重耳歸國踐祚，為晉文公，之推不戀爵祿，隱綿山奉母，晉文尋之不見，乃令焚山，祇留一徑，冀其避火而出也. 之推終不出，三日火滅，複尋於野，與母俱歿矣. 晉文遂令三日禁火，冷食，即寒食也. 後以此日春祭，儼然成俗焉.
唐以降，更於清明行祭，當世惟韓國仍行寒食之俗.
黃巾之亂
漢|東漢末，疫症盛行，百姓多苦. 冀州張角昆仲，次曰梁、次曰寶，於魏郡施法揭咒籠獲人心，隨者廣佈，名聲大噪. 遂於此建道立教，號曰「黃天太平」，亦名「太平道」，角自封「大賢良師」，後更建三十六方，每方舉一主事. 角私約諸方於光和七年三月初五共舉兵戎，約信「蒼天已死，黃天當立，歲在甲子，天下大吉」，角使徒於諸衙府門書「甲子」為啟.
事未啟，徒唐周反，告於高堂，帝怒，使軍剿之，俘荊、揚二州主事，刑之車裂以警教眾. 密遂洩，角未及，遂於一月先發，自命「天公將軍」，授寶「地公將軍」、梁「人公將軍」，月餘，州府陷角手者數矣，天下大亂，危乎京師.
五月，皇甫嵩軍困，使曹操援，援未至，嵩約傍時大風起，使勇暗出火攻，教兵亂，嵩擂鼓助戰. 教兵四散，援軍恰至，雙擊而敗，漢軍遂勝. 六月，南陽新牧秦頡戰，大方張曼成於宛城. 嵩、俊軍持戰汝南、陳國之教兵，追至陽翟，破波才於西華，又破彭脫. 餘散兵欲投宛城，奈孫堅先至，教兵勢去，豫州事平. 角見勢不遂，移師廣宗，盧植邀擊，將欲攻城，使至. 部將言賄，植怒. 使歸而誣，帝囚植至京，以董卓代之.
朱俊、秦頡與荊州刺史徐璆共兵萬八千，圍擊趙弘，數月為克，京中議撤將，辛張溫諫而止. 俊急攻，弘死，韓忠代之. 俊兵乏，便建陣磊續圍之，俊使計聲東擊西，破城，韓忠退守內城.
教兵勢搓，乞降，雖張超、徐璆、秦頡受，奈俊不受，繼而數戰，仍未破. 俊登望，知韓無退，故而力戰，俊使計，撤圍軍，韓果出，繼被俊破，追至數十里，韓降. 秦不和於韓，而殺之，教兵見而恐，在舉孫夏為帥，堅守宛中，俊在攻，孫夏敗，逃，至西鄂精山，俊軍破而斬之，宛城事平，俊軍回朝.
八月，皇甫嵩兵至達東郡倉亭，大破，生擒卜巳，斬七千餘.
次月，董卓攻張角，不力，已巳日使嵩北援. 嵩未至，角卒，弟梁主. 嵩首戰未克，次日比营暗觀敵，梁懈，嵩夜襲，至黎破敵阵，午後破敵，梁潰，行堤不慎，溺.
嵩獲輜無數，虏敵甚多. 毀角塚，戮尸卸首，其極陳京.
十一月，嵩與巨鹿太守郭典合擊曲陽，斬張寶，俘敵十數萬，亂遂稍平.
大亂雖平，漢庭威卻不夕，靈帝未整頹勢，繼安樂. 而諸郡亂世未靜，世族多強兵，割據之勢成焉.
至 中平五年二月，黃巾餘部郭太，于西河再起亂事，攻太原、河東諸郡，四月，汝南葛陂復應，十月青、徐二州餘部亦起. 十一月，漢遣鲍鴻進討葛陂黄巾，敗. 教兵餘部比皆，天下不靜. 又有「五斗米師」張修，於巴蜀做亂，創教立宗，朝，未重，使而發展.
初，三月，靈帝納太常劉焉表，改制刺史為州牧，受命宗親，授重權以控教亂. 然此舉不助平定，反之亂事愈增.
元年大赦，使黨人複職，閥中幕府亦得充實，實是人才濟濟，才士得水而游也.
黃巾之亂，使割據之勢成，亂世至此而開，三分天下肇因於此也.
解
漢末郡國百有四，州凡十四.
社會主義市場經濟
社會主義市場經濟者，中華人民共和國所行中國特色社會主義之制也，首現於一九九二年六月中共十四大黨首江澤民之講演. 此制之下，公私並存. 越、寮、古等社會主義國效仿之.
分類:馬學
胡季犛
大虞皇帝胡季犛，字理元，清化大吏鄉人也. 其先浙江人，至演州泡突鄉而居. 四世祖廉始遷清化大吏鄉. 季犛父國耄，仕陳為經略使. 國耄乃陳藝宗、睿宗之舅也.
季犛年稍長，以外戚之子得寵，為樞密院大使，封忠宣國上侯. 紹慶三年，藝宗遜位於弟睿宗，季犛亦得倖. 隆慶四年，睿宗伐占城，季犛督押糧餉. 睿宗為占城王制蓬峨所敗，沒於陣中；季犛棄軍逃歸. 上皇愛其才，不忍降職論罪.
廢帝既立，季犛為司空，與阮多方、范巨論狼狽為奸，專權用事. 昌符四年，占城犯清化，季犛破之於虞江，威權日甚. 廢帝忌之，與太尉陳𩖃謀除之. 季犛殺陳𩖃，譖於上皇，立上皇幼子順宗為帝.
光泰八年，上皇崩於寢殿. 季犛誅宗室陳元淵等，封輔政太師、平章軍國重事、宣忠衛國大王，帶金麟符，入居省臺之右. 復作《尚書·無逸篇》以教順宗. 十年遷都清化，以之為西都. 十一年，迫順宗禪位少帝，更元建新. 太保陳元沆、柱國陳日暾、上將軍陳渴真、車騎將軍范可永等共謀誅季犛，季犛盡殺之. 遂廢少帝自立，國號大虞，年號聖元. 旋遜位於子漢蒼，更元紹聖.
開大三年，明成祖以季犛篡位，遣張輔以大兵八十萬來伐，執季犛以歸. 輔等獻俘金陵，成祖問曰：「安敢逆命抗天兵. 」季犛以不知對. 季犛與漢蒼俱下獄，旋赦之，起爲廣西地方官.
龜山島
龜山島，臺灣宜蘭縣之島也. 處縣東之太平洋，方二又千分之八百四十一公里. 形如巨龜，故得名. 其上有山曰四零一高地. 今無人居焉.
分類:宜蘭縣
七尾市
七尾市屬日本石川縣也.
沿革
昭和十四年，鹿島郡：七尾町、東湊村、矢田鄕村、德田村、西湊村、石崎村、和倉町之一部合、而爲七尾市. 廿九年，倂鹿島郡：北大呑村、南大呑村、崎山村、高階村.
平成十六年，七尾市、鹿島郡：田鶴濱町、中島町、能登島町合、而爲七尾市.
它典
分類:中部地方區劃
張儀
張儀者，魏人也. 始嘗與蘇秦俱事鬼谷先生，學術，蘇秦自以不及張儀.
張儀已學游說諸侯. 嘗從楚相飲，已而楚相亡璧，門下意張儀，曰：「儀貧無行，必此盜相君之璧. 」共執張儀，掠笞數百，不服，醳之. 其妻曰：「嘻！子毋讀書游說，安得此辱乎？」張儀謂其妻曰：「視吾舌尚在不？」其妻笑曰：「舌在也. 」儀曰：「足矣. 」
蘇秦已說趙王而得相約從親，然恐秦之攻諸侯，敗約後負，念莫可使用於秦者，乃使人微感張儀曰：「子始與蘇秦善，今秦已當路，子何不往游，以求通子之願？」張儀於是之趙，上謁求見蘇秦. 蘇秦乃誡門下人不為通，又使不得去者數日. 已而見之，坐之堂下，賜僕妾之食. 因而數讓之曰：「以子之材能，乃自令困辱至此. 吾寧不能言而富貴子，子不足收也. 」謝去之. 張儀之來也，自以為故人，求益，反見辱，怒，念諸侯莫可事，獨秦能苦趙，乃遂入秦.
蘇秦已而告其舍人曰：「張儀，天下賢士，吾殆弗如也. 今吾幸先用，而能用秦柄者，獨張儀可耳. 然貧，無因以進. 吾恐其樂小利而不遂，故召辱之，以激其意. 子為我陰奉之. 」乃言趙王，發金幣車馬，使人微隨張儀，與同宿舍，稍稍近就之，奉以車馬金錢，所欲用，為取給，而弗告. 張儀遂得以見秦惠王. 惠王以為客卿，與謀伐諸侯.
蘇秦之舍人乃辭去. 張儀曰：「賴子得顯，方且報德，何故去也？」舍人曰：「臣非知君，知君乃蘇君. 蘇君憂秦伐趙敗從約，以為非君莫能得秦柄，故感怒君，使臣陰奉給君資，盡蘇君之計謀. 今君已用，請歸報. 」張儀曰：「嗟乎，此在吾術中而不悟，吾不及蘇君明矣！吾又新用，安能謀趙乎？為吾謝蘇君，蘇君之時，儀何敢言. 且蘇君在，儀寧渠能乎！」張儀既相秦，為文檄告楚相曰：「始吾從若飲，我不盜而璧，若笞我. 若善守汝國，我顧且盜而城！」
苴蜀相攻擊，各來告急於秦. 秦惠王欲發兵以伐蜀，以為道險狹難至，而韓又來侵秦，秦惠王欲先伐韓，後伐蜀，恐不利，欲先伐蜀，恐韓襲秦之敝. 猶豫未能決. 司馬錯與張儀爭論於惠王之前，司馬錯欲伐蜀，張儀曰：「不如伐韓. 」王曰：「請聞其說. 」
司馬錯曰：「不然. 臣聞之，欲富國者務廣其地，欲彊兵者務富其民，欲王者務博其德，三資者備而王隨之矣. 今王地小民貧，故臣願先從事於易. 夫蜀，西僻之國也，而戎翟之長也，有桀紂之亂. 以秦攻之，譬如使豺狼逐群羊. 得其地足以廣國，取其財足以富民繕兵，不傷眾而彼已服焉. 拔一國而天下不以為暴，利盡西海而天下不以為貪，是我一舉而名實附也，而又有禁暴止亂之名. 今攻韓，劫天子，惡名也，而未必利也，又有不義之名，而攻天下所不欲，危矣. 臣請謁其故：周，天下之宗室也；齊，韓之與國也. 周自知失九鼎，韓自知亡三川，將二國并力合謀，以因乎齊、趙而求解乎楚、魏，以鼎與楚，以地與魏，王弗能止也. 此臣之所謂危也. 不如伐蜀完. 」
惠王曰：「善，寡人請聽子. 」卒起兵伐蜀，十月，取之，遂定蜀，貶蜀王更號為侯，而使陳莊相蜀. 蜀既屬秦，秦以益彊，富厚，輕諸侯.
秦惠王十年，使公子華與張儀圍蒲陽，降之. 儀因言秦復與魏，而使公子繇質於魏. 儀因說魏王曰：「秦王之遇魏甚厚，魏不可以無禮. 」魏因入上郡、少梁，謝秦惠王. 惠王乃以張儀為相，更名少梁曰夏陽.
儀相秦四歲，立惠王為王. 居一歲，為秦將，取陜. 筑上郡塞.
其後二年，使與齊、楚之相會齧桑. 東還而免相，相魏以為秦，欲令魏先事秦而諸侯效之. 魏王不肯聽儀. 秦王怒，伐取魏之曲沃、平周，復陰厚張儀益甚. 張儀慚，無以歸報. 留魏四歲而魏襄王卒，哀王立. 張儀復說哀王，哀王不聽. 於是張儀陰令秦伐魏. 魏與秦戰，敗.
明年，齊又來敗魏於觀津. 秦復欲攻魏，先敗韓申差軍，斬首八萬，諸侯震恐. 而張儀復說魏王曰：「魏地方不至千里，卒不過三十萬. 地四平，諸侯四通輻湊，無名山大川之限. 從鄭至梁二百餘里，車馳人走，不待力而至. 梁南與楚境，西與韓境，北與趙境，東與齊境，卒戍四方，守亭鄣者不下十萬. 梁之地勢，固戰場也. 梁南與楚而不與齊，則齊攻其東；東與齊而不與趙，則趙攻其北；不合於韓，則韓攻其西；不親於楚，則楚攻其南：此所謂四分五裂之道也.
「且夫諸侯之為從者，將以安社稷尊主彊兵顯名也. 今從者一天下，約為昆弟，刑白馬以盟洹水之上，以相堅也. 而親昆弟同父母，尚有爭錢財，而欲恃詐偽反覆蘇秦之餘謀，其不可成亦明矣.
「大王不事秦，秦下兵攻河外，據卷、衍、［燕］、酸棗，劫衛取陽晉，則趙不南，趙不南而梁不北，梁不北則從道絕，從道絕則大王之國欲毋危不可得也. 秦折韓而攻梁，韓怯於秦，秦韓為一，梁之亡可立而須也. 此臣之所為大王患也.
「為大王計，莫如事秦. 事秦則楚、韓必不敢動；無楚、韓之患，則大王高枕而臥，國必無憂矣.
「且夫秦之所欲弱者莫如楚，而能弱楚者莫如梁. 楚雖有富大之名而實空虛；其卒雖多，然而輕走易北，不能堅戰. 悉梁之兵南面而伐楚，勝之必矣. 割楚而益梁，虧楚而適秦，嫁禍安國，此善事也. 大王不聽臣，秦下甲士而東伐，雖欲事秦，不可得矣.
「且夫從人多奮辭而少可信，說一諸侯而成封侯，是故天下之游談士莫不日夜搤腕瞋目切齒以言從之便，以說人主. 人主賢其辯而牽其說，豈得無眩哉.
「臣聞之，積羽沈舟，群輕折軸，眾口鑠金，積毀銷骨，故願大王審定計議，且賜骸骨辟魏. 」
哀王於是乃倍從約而因儀請成於秦. 張儀歸，復相秦. 三歲而魏復背秦為從. 秦攻魏，取曲沃. 明年，魏復事秦.
秦欲伐齊，齊楚從親，於是張儀往相楚. 楚懷王聞張儀來，虛上舍而自館之. 曰：「此僻陋之國，子何以教之？」儀說楚王曰：「大王誠能聽臣，閉關絕約於齊，臣請獻商於之地六百里，使秦女得為大王箕帚之妾，秦楚娶婦嫁女，長為兄弟之國. 此北弱齊而西益秦也，計無便此者. 」楚王大說而許之. 群臣皆賀，陳軫獨弔之. 楚王怒曰：「寡人不興師發兵得六百里地，群臣皆賀，子獨弔，何也？」陳軫對曰：「不然，以臣觀之，商於之地不可得而齊秦合，齊秦合則患必至矣. 」楚王曰：「有說乎？」陳軫對曰：「夫秦之所以重楚者，以其有齊也. 今閉關絕約於齊，則楚孤. 秦奚貪夫孤國，而與之商於之地六百里？張儀至秦，必負王，是北絕齊交，西生患於秦也，而兩國之兵必俱至. 善為王計者，不若陰合而陽絕於齊，使人隨張儀. 茍與吾地，絕齊未晚也；不與吾地，陰合謀計也. 」楚王曰：「願陳子閉口毋復言，以待寡人得地. 」乃以相印授張儀，厚賂之. 於是遂閉關絕約於齊，使一將軍隨張儀.
張儀至秦，詳失綏墮車，不朝三月. 楚王聞之，曰：「儀以寡人絕齊未甚邪？」乃使勇士至宋，借宋之符，北罵齊王. 齊王大怒，折節而下秦. 秦齊之交合，張儀乃朝，謂楚使者曰：「臣有奉邑六里，願以獻大王左右. 」楚使者曰：「臣受令於王，以商於之地六百里，不聞六里. 」還報楚王，楚王大怒，發兵而攻秦. 陳軫曰：「軫可發口言乎？攻之不如割地反以賂秦，與之并兵而攻齊，是我出地於秦，取償於齊也，王國尚可存. 」楚王不聽，卒發兵而使將軍屈丐擊秦. 秦齊共攻楚，斬首八萬，殺屈丐，遂取丹陽、漢中之地. 楚又復益發兵而襲秦，至藍田，大戰，楚大敗，於是楚割兩城以與秦平.
秦要楚欲得黔中地，欲以武關外易之. 楚王曰：「不願易地，願得張儀而獻黔中地. 」秦王欲遣之，口弗忍言. 張儀乃請行. 惠王曰：「彼楚王怒子之負以商於之地，是且甘心於子. 」張儀曰：「秦彊楚弱，臣善靳尚，尚得事楚夫人鄭袖，袖所言皆從. 且臣奉王之節使楚，楚何敢加誅. 假令誅臣而為秦得黔中之地，臣之上願. 」遂使楚. 楚懷王至則囚張儀，將殺之. 靳尚謂鄭袖曰：「子亦知子之賤於王乎？」鄭袖曰：「何也？」靳尚曰：「秦王甚愛張儀而不欲出之，今將以上庸之地六縣賂楚，美人聘楚，以宮中善歌謳者為媵. 楚王重地尊秦，秦女必貴而夫人斥矣. 不若為言而出之. 」於是鄭袖日夜言懷王曰：「人臣各為其主用. 今地未入秦，秦使張儀來，至重王. 王未有禮而殺張儀，秦必大怒攻楚. 妾請子母俱遷江南，毋為秦所魚肉也. 」懷王後悔，赦張儀，厚禮之如故.
張儀既出，未去，聞蘇秦死，乃說楚王曰：「秦地半天下，兵敵四國，被險帶河，四塞以為固. 虎賁之士百餘萬，車千乘，騎萬匹，積粟如丘山. 法令既明，士卒安難樂死，主明以嚴，將智以武，雖無出甲，席卷常山之險，必折天下之脊，天下有後服者先亡. 且夫為從者，無以異於驅群羊而攻猛虎，虎之與羊不格明矣. 今王不與猛虎而與群羊，臣竊以為大王之計過也.
「凡天下彊國，非秦而楚，非楚而秦，兩國交爭，其勢不兩立. 大王不與秦，秦下甲據宜陽，韓之上地不通. 下河東，取成皋，韓必入臣，梁則從風而動. 秦攻楚之西，韓、梁攻其北，社稷安得毋危？
「且夫從者聚群弱而攻至彊，不料敵而輕戰，國貧而數舉兵，危亡之術也. 臣聞之，兵不如者勿與挑戰，粟不如者勿與持久. 夫從人飾辯虛辭，高主之節，言其利不言其害，卒有秦禍，無及為已. 是故願大王之孰計之.
「秦西有巴蜀，大船積粟，起於汶山，浮江已下，至楚三千餘里. 舫船載卒，一舫載五十人與三月之食，下水而浮，一日行三百餘里，里數雖多，然而不費牛馬之力，不至十日而距扜關. 扜關驚，則從境以東盡城守矣，黔中、巫郡非王之有. 秦舉甲出武關，南面而伐，則北地絕. 秦兵之攻楚也，危難在三月之內，而楚待諸侯之救，在半歲之外，此其勢不相及也. 夫（待）［恃］弱國之救，忘彊秦之禍，此臣所以為大王患也.
「大王嘗與吳人戰，五戰而三勝，陣卒盡矣；偏守新城，存民苦矣. 臣聞功大者易危，而民敝者怨上. 夫守易危之功而逆彊秦之心，臣竊為大王危之.
「且夫秦之所以不出兵函谷十五年以攻齊、趙者，陰謀有合天下之心. 楚嘗與秦構難，戰於漢中，楚人不勝，列侯執珪死者七十餘人，遂亡漢中. 楚王大怒，興兵襲秦，戰於藍田. 此所謂兩虎相搏者也. 夫秦楚相敝而韓魏以全制其後，計無危於此者矣. 願大王孰計之.
「秦下甲攻衛陽晉，必大關天下之匈. 大王悉起兵以攻宋，不至數月而宋可舉，舉宋而東指，則泗上十二諸侯盡王之有也.
「凡天下而以信約從親相堅者蘇秦，封武安君，相燕，即陰與燕王謀伐破齊而分其地；乃詳有罪出走入齊，齊王因受而相之；居二年而覺，齊王大怒，車裂蘇秦於市. 夫以一詐偽之蘇秦，而欲經營天下，混一諸侯，其不可成亦明矣.
「今秦與楚接境壤界，固形親之國也. 大王誠能聽臣，臣請使秦太子入質於楚，楚太子入質於秦，請以秦女為大王箕帚之妾，效萬室之都以為湯沐之邑，長為昆弟之國，終身無相攻伐. 臣以為計無便於此者. 」
於是楚王已得張儀而重出黔中地與秦，欲許之. 屈原曰：「前大王見欺於張儀，張儀至，臣以為大王烹之；今縱弗忍殺之，又聽其邪說，不可. 」懷王曰：「許儀而得黔中，美利也. 後而倍之，不可. 」故卒許張儀，與秦親.
張儀去楚，因遂之韓，說韓王曰：「韓地險惡山居，五穀所生，非菽而麥，民之食大抵［飯］菽［飯］藿羹. 一歲不收，民不饜糟糠. 地不過九百里，無二歲之食. 料大王之卒，悉之不過三十萬，而廝徒負養在其中矣. 除守徼亭鄣塞，見卒不過二十萬而已矣. 秦帶甲百餘萬，車千乘，騎萬匹，虎賁之士跿跔科頭貫頤奮戟者，至不可勝計. 秦馬之良，戎兵之眾，探前趹後蹄閒三尋騰者，不可勝數. 山東之士被甲蒙胄以會戰，秦人捐甲徒裼以趨敵，左挈人頭，右挾生虜. 夫秦卒與山東之卒，猶孟賁之與怯夫；以重力相壓，猶烏獲之與嬰兒. 夫戰孟賁、烏獲之士以攻不服之弱國，無異垂千鈞之重於鳥卵之上，必無幸矣.
「夫群臣諸侯不料地之寡，而聽從人之甘言好辭，比周以相飾也，皆奮曰『聽吾計可以彊霸天下』. 夫不顧社稷之長利而聽須臾之說，詿誤人主，無過此者.
「大王不事秦，秦下甲據宜陽，斷韓之上地，東取成皋、滎陽，則鴻臺之宮、桑林之苑非王之有也. 夫塞成皋，絕上地，則王之國分矣. 先事秦則安，不事秦則危. 夫造禍而求其福報，計淺而怨深，逆秦而順楚，雖欲毋亡，不可得也.
「故為大王計，莫如為秦. 秦之所欲莫如弱楚，而能弱楚者如韓. 非以韓能彊於楚也，其地勢然也. 今王西面而事秦以攻楚，秦王必喜. 夫攻楚以利其地，轉禍而說秦，計無便於此者. 」
韓王聽儀計. 張儀歸報，秦惠王封儀五邑，號曰武信君. 使張儀東說齊湣王曰：「天下彊國無過齊者，大臣父兄殷眾富樂. 然而為大王計者，皆為一時之說，不顧百世之利. 從人說大王者，必曰『齊西有彊趙，南有韓與梁. 齊，負海之國也，地廣民眾，兵彊士勇，雖有百秦，將無柰齊何』. 大王賢其說而不計其實. 夫從人朋黨比周，莫不以從為可. 臣聞之，齊與魯三戰而魯三勝，國以危亡隨其後，雖有戰勝之名，而有亡國之實. 是何也？齊大而魯小也. 今秦之與齊也，猶齊之與魯也. 秦趙戰於河漳之上，再戰而趙再勝秦；戰於番吾之下，再戰又勝秦. 四戰之後，趙之亡卒數十萬，邯鄲僅存，雖有戰勝之名而國已破矣. 是何也？秦彊而趙弱.
齊王曰：「齊僻陋，隱居東海之上，未嘗聞社稷之長利也. 」乃許張儀.
張儀去，西說趙王曰：「敝邑秦王使使臣效愚計於大王. 大王收率天下以賓秦，秦兵不敢出函谷關十五年. 大王之威行於山東，敝邑恐懼懾伏，繕甲厲兵，飾車騎，習馳射，力田積粟，守四封之內，愁居懾處，不敢動搖，唯大王有意督過之也.
「今以大王之力，舉巴蜀，并漢中，包兩周，遷九鼎，守白馬之津. 秦雖僻遠，然而心忿含怒之日久矣. 今秦有敝甲凋兵，軍於澠池，願渡河踰漳，據番吾，會邯鄲之下，願以甲子合戰，以正殷紂之事，敬使使臣先聞左右.
「凡大王之所信為從者恃蘇秦. 蘇秦熒惑諸侯，以是為非，以非為是，欲反齊國，而自令車裂於市. 夫天下之不可一亦明矣. 今楚與秦為昆弟之國，而韓梁稱為東藩之臣，齊獻魚鹽之地，此斷趙之右臂也. 夫斷右臂而與人鬬，失其黨而孤居，求欲毋危，豈可得乎？
「今秦發三將軍：其一軍塞午道，告齊使興師渡清河，軍於邯鄲之東；一軍軍成皋，驅韓梁軍於河外；一軍軍於澠池. 約四國為一以攻趙，趙（服）［破］，必四分其地. 是故不敢匿意隱情，先以聞於左右. 臣竊為大王計，莫如與秦王遇於澠池，面相見而口相結，請案兵無攻. 願大王之定計. 」
趙王曰：「先王之時，奉陽君專權擅勢，蔽欺先王，獨擅綰事，寡人居屬師傅，不與國謀計. 先王棄群臣，寡人年幼，奉祀之日新，心固竊疑焉，以為一從不事秦，非國之長利也. 乃且願變心易慮，割地謝前過以事秦. 方將約車趨行，適聞使者之明詔. 」趙王許張儀，張儀乃去.
北之燕，說燕昭王曰：「大王之所親莫如趙. 昔趙襄子嘗以其姊為代王妻，欲并代，約與代王遇於句注之塞. 乃令工人作為金斗，長其尾，令可以擊人. 與代王飲，陰告廚人曰：『即酒酣樂，進熱啜，反鬬以擊之. 』於是酒酣樂，進熱啜，廚人進斟，因反鬬以擊代王，殺之，王腦涂地. 其姊聞之，因摩笄以自刺，故至今有摩笄之山. 代王之亡，天下莫不聞.
「夫趙王之很戾無親，大王之所明見，且以趙王為可親乎？趙興兵攻燕，再圍燕都而劫大王，大王割十城以謝. 今趙王已入朝澠池，效河閒以事秦. 今大王不事秦，秦下甲雲中、九原，驅趙而攻燕，則易水、長城非大王之有也.
「且今時趙之於秦猶郡縣也，不敢妄舉師以攻伐. 今王事秦，秦王必喜，趙不敢妄動，是西有彊秦之援，而南無齊趙之患，是故願大王孰計之. 」
燕王曰：「寡人蠻夷僻處，雖大男子裁如嬰兒，言不足以采正計. 今上客幸教之，請西面而事秦，獻恒山之尾五城. 」燕王聽儀. 儀歸報，未至咸陽而秦惠王卒，武王立. 武王自為太子時不說張儀，及即位，群臣多讒張儀曰：「無信，左右賣國以取容. 秦必復用之，恐為天下笑. 」諸侯聞張儀有卻武王，皆畔衡，復合從.
張儀相魏一歲，卒於魏也.
引據
分類:周列傳
上海譯文出版社
上海譯文出版社，一九七八年元月立於滬，主譯文之出版，為中土至大.
分類:出版社
三明市
市轄區二：曰梅列、曰三元；縣級市一：曰永安；縣九：曰明溪，曰清流，曰寧化，曰大田，曰尤溪，曰沙縣，曰將樂，曰泰寧，曰建寧.
它典
分類:福建省區劃
西雙版納傣族自治州
西雙版納傣族自治州，滇西南自治州也. 其境方一萬九千七百平方千米，有衆一百〇五萬餘. 西雙版納乃傣語音譯，「西雙」者，「十二」也；「版」者，「千」也；「納」者，「田」之謂也.
佛羅里達州
佛羅里達州者，美國至南之州也（不計夏威夷州）. 濱墨西哥灣. 人眾美國諸州之四，以避寒之地名. 略稱佛州. 其府乃塔拉赫西，其至大之邑乃傑克遜維爾. 另有大邑邁阿密.
廈門市
廈門市，福建副省級市也，別號鷺島. 東南濱臺灣海峽，北臨泉州，南界漳州. 方一千八百六十五平方千米，有衆三百七十又三萬.
是市有轄區六：曰思明，曰海滄，曰湖里，曰集美，曰同安，曰翔安.
史
廈門之島也，古屬同安縣，產一莖數穗之稻，因名嘉禾嶼. 明洪武二十年，築城於是島，名曰廈門.
清道光二十一年，英陷廈門，占道署，強通商. 咸丰二年，設其租界.
民國元年，析同安縣廈、金諸島以置思明縣，二縣隸福建省南路道. 三年，南路道更名廈門道，十四年，廢. 二十四年，設廈門市，轄廈門諸島，隸福建省. 三十八年，同安、廈門為共和國所占. 公元一九五七年，同安縣改隸廈門市.
一九八〇年，經濟特區設於湖里區中，會廈金之砲戰止於去歲，外無戰事. 自是時也，廈門兼得政、地之利，引外資而設工廠，食貨之事日興焉. 歷四年，經濟特區擴至全島，又廿六載而擴至全市.
地
廈門立中國之東南，濱臺灣海峽，倚漳泉平原，處柳營江陽. 轄地者，廈門、鼓浪諸島及海滄、集美、同安、翔安四區之陸也. 海岸曲而為港，港闊水深，無淤不凍. 氣候為亞熱帶季風氣候，夏熱冬溫.
運輸
廈門通廈蓉、沈海諸馳道，訖鷹廈、福廈諸鐵路，設客運列車站二，民用機場一. 其港亦為良港，客船貨輪，往來如梭.
它典
分類:福建省區劃
中蘇交惡
中蘇交惡，中華人民共和國與蘇聯之隙也. 始於一九五六年蘇共二十大後兩國之論戰. 一九六九年，兩國兵戎相見於珍寶島. 終於一九八九年六四天安門之事前夕戈爾巴喬夫訪華.
分類:蘇聯紀事 分類:中華人民共和國外交
湯顯祖
湯顯祖，江西臨川人. 生于明嘉靖廿九，萬曆四十四年卒，年六秩有五. 字義仍，號海若、若士，晚號繭翁，別署清遠道人，室名玉茗堂，萬曆廿六修葺. 博政治、文學、戲曲、教育. 萬曆十一年，癸未進士，嘗拜南京太常寺博士、詹事府主簿、南京刑部主事、南京禮部祠祭清吏司主事，謫廣東徐聞縣典史、浙江遂昌縣知縣.
懷仁堂
懷仁堂，地處北京中南海中海西門內，豐澤園之東北. 中共大員常會此共商國是.
湯顯祖
戲曲馳名，竝名莎翁. 嘗著《玉茗堂四夢》，有曰《臨川四夢》：為《牡丹亭》，為《紫釵記》，為《南柯記》，為《邯鄲記》. 中以《牡丹亭》為尤. 《牡丹》之前，《西廂》為盛，一出，減色三分.
懷仁堂
分類:北京市
湯顯祖
大父湯懋昭，好老莊、喜神仙. 其父湯尚賢，嚴于家，是義仍博通經史，誨正不阿.
萬曆五年，赴京進考，叔大輔攏不受，二次落第. 江陵死逾年，萬曆十一，中進士. 不屈汝默，任南京虛職. 與東林黨甚密，萬曆十九，書《論輔臣科臣疏》，積弊時政，抨擊朝野，彈劾臣黨，動怒神宗. 遠謫雷州典史，調遣遂昌知縣. 清廉守己，恤民奉公. 萬曆廿六年，宦海腐潰，賦閒回鄉，建玉茗堂于臨川，力於劇曲、為文，終其一生. "「湯顯祖，字若士，臨川人. 少善屬文，有時名. 張居正欲其子及第，羅海內名士以張之. 聞顯祖及沈懋學名，命諸子延致. 顯祖謝弗往，懋學遂與居正子嗣修偕及第. 顯祖至萬歷十一年始成進士. 授南京太常博士，就遷禮部主事. 十八年，帝以星變嚴責言官欺蔽，並停俸一年. 」"
厓山海戰
宋祥興二年、元至元十六年，二國交兵於新會厓山海上. 宋師覆沒，陸秀夫負幼主投海，宋遂亡.
厓山在新會縣南八十里鉅海中，與湯瓶觜山對立如門，奇石在其西如兩扉，潮汐所出入也，故有鎮戍. 宋餘部至粵，張世傑以為天險，可扼以自固，乃奉帝移駐. 入山伐木造行宮三十間、軍屋三千間，正殿曰慈元，楊太后居之. 升廣州為祥興府. 己卯，元發蒙古軍千人從江東宣慰使張弘範由海道追宋餘眾. 先頒詔諭降，世傑等不從. 時文天祥移軍船澳，上表自劾敗兵江西之罪，因乞入衛，優詔不許. 九月，葬端宗於厓山，以觀文殿大學士曾淵子充山陵使，陵曰永福.
祥興二年正月庚戍，弘範發潮陽港，壬戍至厓山，圍宋軍. 先是天祥率兵至潮陽，趨南嶺，弘範兵猝至，天祥方飯五坡嶺，不及戰，遂被執，挾之與俱，使為書招世傑降，天祥不從. 甲子，元李恆率戰船百二十艘入海，與弘範會於厓山. 弘範獲宋斥候，知宋幼主棲厓山之西山，其南北綿亙二百里，東南枕海，西北皆港. 弘範至山北，水淺不通，乃由山東而南，又西與宋幼主遇. 宋幼主建宮山麓，結巨艦千餘艘，下碇海中，大索貫之為柵以自固，四圍樓櫓如城. 弘範潛載騎兵登麓，焚其宮. 宋幼主以鬥艦快船者樵汲. 弘範命樂總管為山寨斷其汲路，恒以拔都船當之，宋幼主遣兵爭之皆敗去，自是樵汲日梗. 弘範又命樂總管自寨以礮擊帝艦，艦堅不動. 有烏蜑船千艘，救帝艦於北. 弘範笑曰：「此徒取死耳. 」夜擇小舟，由港西潛列烏蜑船北徹其兩岸，且以戰艦衝之，烏蜑皆海民，不知戰，又不敢援，進退失據，攻殺靡遣. 弘範因取烏蜑船，載草灌油，乘風焚帝艦. 宋幼主預以泥塗艦，懸水筒，無數火船至，鉤而沃之，竟莫能毀. 宋將周文英，日挑戰十餘次，皆為弘範所敗. 弘範以世傑其父柔之故，卒有罪逃宋，索得其甥韓某署萬戶府經歷，三遣諭禍福. 世傑歷數古忠臣曰：「吾知降生且富貴，第為主死不移也. 」弘範與恒議曰：「宋船正當海港，逐潮水上下，宜急攻之. 不然，彼自知力屈，恐乘風潮遁去，徒費軍力不能成功也！」遂定計，與敵船相直對攻.
二月壬午，弘範夜誓其眾. 癸未平旦，分諸將為四軍. 恆當帝北，諸將分居其南. 弘範將其一居西南，去宋船里許. 令曰：「敵東附山，潮退必南遁，南軍急攻勿失之. 西北軍期吾樂作乃戰，敵西南艦可受危聞其將左大守之，必驍勇也，吾其自攻. 」頃之，有黑氣出西山，微雨滿天，弘範曰：「吉兆也！」潮退，水南瀉，恆從北順流衝擊，入其陣. 宋軍多江淮勁卒，殊死鬥，矢石蔽空，至已時，奪宋三船. 日午潮長，南面元軍復順水勢進攻，宋軍腹背受敵，然戰益力. 弘範布障四面，伏盾作樂. 宋軍疑元宴而懈. 弘範以己艦卑於宋，且出入艱，乃回艦尾，抵左大，左大射矢集布障，桅索如猬，度其矢盡. 撤障去盾，矢火石俱發，奪左大艦. 又與夏御史戰，奪七艘. 宋軍懾刃去自投水，元軍合勢乘之，聲震天海. 宋陸秀夫先沉妻子於水，登宋幼主船曰：「陛下不可再辱. 」抱宋幼主以匹練相束，用金璽垂腰間，赴水死. 弘範操小舟詣恆議事，世傑乘閒開南壁，率十六艦奪港遁去，承宣使翟國秀等解甲降，尚得海艦八百餘艘，浮屍十餘萬. 楊太后聞幼主死，撫膺大慟曰：「我艱關忍死者，正為趙氏祭祀尚有可望爾，今天命至此，夫復何言！」遂赴海，世傑葬之厓山，倉卒莫辯其處. 世傑欲奔交趾，至海陵港遇風，艦敗溺死.
宋亡後，弘範於海中奇石磨厓大書「鎮國大將軍張弘範滅宋於此」十二字，宣慰使司同知白佐撰《平厓山記》銘功而還. 明成化五年，廣東簽事陶魯奏請建祠厓山，祀張世傑、陸秀夫、文天祥，賜額大忠. 弘治五年，布政使劉大夏與在籍檢討陳獻章議建全節祠，祀楊太后，至今不廢. 後人有好事者，於十二字前加「宋」字，故有弘範本宋人之說也. 近世，中華人民共和國立，以奇石塞海道，夷之. 一九六四年，田漢復之，改書「宋少帝與丞相陸秀夫殉國於此」.
錢謙益於《後秋興之十三》曰：「海角厓山一線斜，從今也不屬中華」，後有「厓山之後無中國」一說.
杜文達
縮圖|右|杜文達 杜文達，民國三年五月二十九日生，江西吉安人也. 農家出身也. 七歲，以泉溪村人為牧牛兒. 十六年春，文達於叔博業開之吉安城花巷街小店當做學徒也. 十九年十月紅軍破吉安. 早之十八年入學徒合會之文達進與眾爭動，並入紅軍也.
投紅軍，入十二軍學兵營經時集訓，乃遣十二軍三十六師文宣隊做宣傳兵，後為十二軍特務團之勤務兵也. 隨部從中央蘇區一至五回反剿之役也. 戰中三創，經三手術而得彈片也. 二十二年三月，文達調學於一方面軍之隨隊校，拜校之排長、一連之指導員、總支書記也. 逾三月，卒業，分興國候補師，入司令部為政指員也. 尋，又拜師教導隊之指導員也. 及三回手術得彈片後，經一時之養，乃遣三軍團糧秣部於事也. 會之長征也.
遵義會議閉，文達入三軍團警通排，負護衛軍團長彭德懷諸長之安也. 二十五年夏，文達調一軍團政巡團. 二十六年元月，得選，入延安紅軍大學學之. 二十七年元月，遣冀中軍區，拜三分區十一大隊之政委也. 會之駐地之反掃蕩也.
二十八年七月，文達調三分區遊擊一支隊之政委，於定北、定南間開片式抗倭之遊擊戰也. 二十九年八月，文達率部且指揮定北、曲陽、新樂三縣之處之抗倭遊擊隊及百姓萬餘眾，從八路軍所發之百團大戰也. 三十二年四月，文達昇六區隊長. 三十三年八月，領冀中軍區七分區之副司令員也. 采散動、隱蔽之機智靈活之法，用地道、院落伏襲、挑簾、捕捉、夜襲諸等戰法，擊寇，碎寇之治安强化之運動也.
三十四年九月初，文達拜冀中縱隊十一旅之旅長兼政委. 率部破晉綏兩地之國民黨軍向綏遠與張家口、北平之攻也. 三十五年五月，指揮護衛勝芳之役. 勝芳役畢，昇冀中軍區十一分區之司令員，久以疾從戰也. 十月九日，克趙縣. 後拜冀中軍區獨九旅之旅長，率部會攻正太及克石家莊之役也. 三十七年十一月，率部克保定，兼領保定之警備司令也. 從平津之戰也.
一九五二年七月，文達自南京軍事學院學成，拜六十六軍之軍副，且代軍長事也. 八月，自北京通縣轉駐天津，荷山海關、秦皇島、北戴河一線之海防也. 兼領天津警備司令員也. 十月，兼領北京軍區工指部副主任，且領首席也. 自一九五四年至一九六五年間，文達率部從軍區及三軍行編制裝備、抗登入、守備、禦攻、反空襲、平山合兵、實兵對抗、工兵掃雷及防原子防生化之習達十六回之數也. 於外敷之，擴革命軍於世界之響也. 一九六九年十一月，文達領北京軍區之副司令員也. 一九八零年，拜顧問也. 撰《晋察冀抗日鬥爭史》、《我的回憶》諸革命回憶之文也.
一九九五年三月六日，文達病，醫之無果，旋薨於京矣.
一九五五年封少將，賞二級八一勳章、二級獨立自由勳章、一級解放勳章及一級紅星功勳榮譽章也. 乃政協全國五回委員會之委員也.
分類:江西省列傳
周建人
周建人，本名松壽，字喬峰，清浙江紹興人也，魯迅少弟，光緒十四年生，少魯迅七歲.
年幼，父伯宜歿. 兄樹人、作人之寧求學，未幾東渡日本. 建人乃留家奉母，猶奮發自學，有所成焉.
三十一年授業紹興僧立小學，治植物、生物，撰《會稽山採物記》.
三十五年，樹人集眾臧否時事，建人贊之.
中華民國八年，遷居北京，次年，樹人薦諸北京大學治哲學.
十年，任上海商務印書館編譯所校勘，潛心生物學凡二十三年，多有譯著. 宣揚格致之學，兼授館於暨南大學、安徽大學等. 其間，並倡婦女解放，多屬文論女權，屢引時論.
二十一年，籌中國民權保障同盟，授中央調查員.
貞觀政要
貞觀政要，乃一專錄唐太宗與群臣論政之書，為唐官吳兢撰，共十卷四十篇. 以古為鏡，擇善而從.
周建人
三十七年四月，投中國共產黨，秋，舉家徙居解放區.
一九四九年，中共建國，贈政協委員. 歷襄中央人民政府出版總署、高等教育部，一九五七年，屬文，言指雀慣竊穀物，當為害鳥，由是國人以雀與鼠、蠅、蚊並稱四害，加以撲殺，幾使絕. 又嘗授浙江省省長.
一九八四年七月二十九日卒於北京，年九十七. 有一女曄.
建人著述庶幾為生物之學，亦述魯迅家世，後人輯有《周建人文選》，錄文凡九十有三.
分類:紹興市列傳
穰侯
穰侯魏冉者，秦昭王母宣太后弟也. 其先楚人，姓羋氏.
秦武王卒，無子，立其弟為昭王. 昭王母故號為羋八子，及昭王即位，羋八子號為宣太后. 宣太后非武王母. 武王母號曰惠文后，先武王死. 宣太后二弟：其異父長弟曰穰侯，姓魏氏，名冉；同父弟曰羋戎，為華陽君. 而昭王同母弟曰高陵君、涇陽君. 而魏冉最賢，自惠王、武王時任職用事. 武王卒，諸弟爭立，唯魏冉力為能立昭王. 昭王即位，以冉為將軍，衛咸陽. 誅季君之亂，而逐武王后出之魏，昭王諸兄弟不善者皆滅之，威振秦國. 昭王少，宣太后自治，任魏冉為政.
昭王七年，樗里子死，而使涇陽君質於齊. 趙人樓緩來相秦，趙不利，乃使仇液之秦，請以魏冉為秦相. 仇液將行，其客宋公謂液曰：「秦不聽公，樓緩必怨公. 公不若謂樓緩曰『請為公毋急秦』. 秦王見趙請相魏冉之不急，且不聽公. 公言而事不成，以德樓子；事成，魏冉故德公矣. 」於是仇液從之. 而秦果免樓緩而魏冉相秦.
欲誅呂禮，禮出奔齊. 昭王十四年，魏冉舉白起，使代向壽將而攻韓、魏，敗之伊闕，斬首二十四萬，虜魏將公孫喜. 明年，又取楚之宛、葉. 魏冉謝病免相，以客卿壽燭為相. 其明年，燭免，復相冉，乃封魏冉於穰，復益封陶，號曰穰侯.
穰侯封四歲，為秦將攻魏. 魏獻河東方四百里. 拔魏之河內，取城大小六十餘. 昭王十九年，秦稱西帝，齊稱東帝. 月餘，呂禮來，而齊、秦各復歸帝為王. 魏冉復相秦，六歲而免. 免二歲，復相秦. 四歲，而使白起拔楚之郢，秦置南郡. 乃封白起為武安君. 白起者，穰侯之所任舉也，相善. 於是穰侯之富，富於王室.
昭王三十二年，穰侯為相國，將兵攻魏，走芒卯，入北宅，遂圍大梁. 梁大夫須賈說穰侯曰：「臣聞魏之長吏謂魏王曰：『昔梁惠王伐趙，戰勝三梁，拔邯鄲；趙氏不割，而邯鄲復歸. 齊人攻衛，拔故國，殺子良；衛人不割，而故地復反. 衛、趙之所以國全兵勁而地不并於諸侯者，以其能忍難而重出地也. 宋、中山數伐割地，而國隨以亡. 臣以為衛、趙可法，而宋、中山可為戒也. 秦，貪戾之國也，而毋親. 蠶食魏氏，又盡晉國，戰勝暴子，割八縣，地未畢入，兵復出矣. 夫秦何厭之有哉！今又走芒卯，入北宅，此非敢攻梁也，且劫王以求多割地. 王必勿聽也. 今王背楚、趙而講秦，楚、趙怒而去王，與王爭事秦，秦必受之. 秦挾楚、趙之兵以復攻梁，則國求無亡不可得也. 願王之必無講也. 王若欲講，少割而有質；不然，必見欺. 』此臣之所聞於魏也，願君［王］之以是慮事也. 《周書》曰『惟命不于常』，此言幸之不可數也. 夫戰勝暴子，割八縣，此非兵力之精也，又非計之工也，天幸為多矣. 今又走芒卯，入北宅，以攻大梁，是以天幸自為常也. 智者不然. 臣聞魏氏悉其百縣勝甲以上戍大梁，臣以為不下三十萬. 以三十萬之眾守梁七仞之城，臣以為湯、武復生，不易攻也. 夫輕背楚、趙之兵，陵七仞之城，戰三十萬之眾，而志必舉之，臣以為自天地始分以至于今，未嘗有者也. 攻而不拔，秦兵必罷，陶邑必亡，則前功必棄矣. 今魏氏方疑，可以少割收也. 願君逮楚、趙之兵未至於梁，亟以少割收魏. 魏方疑而得以少割為利，必欲之，則君得所欲矣. 楚、趙怒於魏之先己也，必爭事秦，從以此散，而君後擇焉. 且君之得地豈必以兵哉！邦晉國，秦兵不攻，而魏必效絳安邑. 又為陶開兩道，幾盡故宋，衛必效單父. 秦兵可全，而君制之，何索而不得，何為而不成！願君熟慮之而無行危. 」穰侯曰：「善. 」乃罷梁圍.
明年，魏背秦，與齊從親. 秦使穰侯伐魏，斬首四萬，走魏將暴鳶，得魏三縣. 穰侯益封.
明年，穰侯與白起客卿胡陽復攻趙、韓、魏，破芒卯於華陽下，斬首十萬，取魏之卷、蔡陽、長社，趙氏觀津. 且與趙觀津，益趙以兵，伐齊. 齊襄王懼，使蘇代為齊陰遺穰侯書曰：「臣聞往來者言曰『秦將益趙甲四萬以伐齊』，臣竊必之敝邑之王曰『秦王明而熟於計，穰侯智而習於事，必不益趙甲四萬以伐齊』. 是何也？夫三晉之相與也，秦之深讎也. 百相背也，百相欺也，不為不信，不為無行. 今破齊以肥趙. 趙，秦之深讎，不利於秦. 此一也. 秦之謀者，必曰『破齊，獘晉、楚，而後制晉、楚之勝』. 夫齊，罷國也，以天下攻齊，如以千鈞之弩決潰癕也，必死，安能獘晉、楚？此二也. 秦少出兵，則晉、楚不信也；多出兵，則晉、楚為制於秦. 齊恐，不走秦，必走晉、楚. 此三也. 秦割齊以啖晉、楚，晉、楚案之以兵，秦反受敵. 此四也. 是晉、楚以秦謀齊，以齊謀秦也，何晉、楚之智而秦、齊之愚？此五也. 故得安邑以善事之，亦必無患矣. 秦有安邑，韓氏必無上黨矣. 取天下之腸胃，與出兵而懼其不反也，孰利？臣故曰秦王明而熟於計，穰侯智而習於事，必不益趙甲四萬以代齊矣. 」於是穰侯不行，引兵而歸.
昭王三十六年，相國穰侯言客卿竈，欲伐齊取剛、壽，以廣其陶邑. 於是魏人范睢自謂張祿先生，譏穰侯之伐齊，乃越三晉以攻齊也，以此時奸說秦昭王. 昭王於是用范睢. 范睢言宣太后專制，穰侯擅權於諸侯，涇陽君、高陵君之屬太侈，富於王室. 於是秦昭王悟，乃免相國，令涇陽之屬皆出關，就封邑. 穰侯出關，輜車千乘有餘. 穰侯卒於陶，而因葬焉. 秦復收陶為郡.
引據
分類:周列傳
蘇秦
蘇秦者，東周雒陽人也.
名顯發跡
東事師於齊，而習之於鬼谷先生. 出游數歲，大困而歸. 兄弟嫂妹妻妾竊皆笑之，曰：「周人之俗，治產業，力工商，逐什二以為務. 今子釋本而事口舌，困，不亦宜乎！」蘇秦聞之而慚，自傷，乃閉室不出，出其書遍觀之. 曰：「夫士業已屈首受書，而不能以取尊榮，雖多亦奚以為！」於是得周書陰符，伏而讀之. 期年，以出揣摩，曰：「此可以說當世之君矣. 」求說周顯王. 顯王左右素習知蘇秦，皆少之. 弗信.
乃西至秦. 秦孝公卒. 說惠王曰：「秦四塞之國，被山帶渭，東有關河，西有漢中，南有巴蜀，北有代馬，此天府也. 以秦士民之衆，兵法之敎，可以吞天下，稱帝而治. 」秦王曰：「毛羽未成，不可以高蜚；文理未明，不可以并兼. 」方誅商鞅，疾辯士，弗用.
乃東之趙，趙肅侯令其弟成為相，號奉陽君，奉陽君弗說之.
合縱六國
蘇秦去游燕，歲餘而後得見. 說燕文侯曰：「燕東有朝鮮、遼東，北有林胡、樓煩，西有雲中、九原，南有嘑沱、易水，地方二千餘里，帶甲數十萬，車六百乘，騎六千匹，粟支數年. 南有碣石、鴈門之饒，北有棗栗之利，民雖不佃作而足於棗栗矣. 此所謂天府者也.
「夫安樂無事，不見覆軍殺將，無過燕者. 大王知其所以然乎？夫燕之所以不犯寇被甲兵者，以趙之為蔽其南也. 秦趙五戰，秦再勝而趙三勝. 秦趙相斃，而王以全燕制其後，此燕之所以不犯寇也. 且夫秦之攻燕也，踰雲中、九原，過代、上谷，彌地數千里，雖得燕城，秦計固不能守也. 秦之不能害燕亦明矣. 今趙之攻燕也，發號出令，不至十日而數十萬之軍軍於東垣矣. 渡嘑沱，涉易水，不至四五日而距國都矣. 故曰秦之攻燕也，戰於千里之外；趙之攻燕也，戰於百里之內. 夫不憂百里之患而重千里之外，計無過於此者. 是故願大王與趙從親，天下為一，則燕國必無患矣. 」
文侯曰：「子言則可，然吾國小，西迫彊趙，南近齊，齊、趙彊國也. 子必欲合從以安燕，寡人請以國從. 」
於是資蘇秦車馬金帛以至趙. 而奉陽君已死，即因說趙肅侯曰：「天下卿相人臣及布衣之士，皆高賢君之行義，皆願奉敎陳忠於前之日久矣. 雖然，奉陽君妒而君不任事，是以賓客游士莫敢自盡於前者. 今奉陽君捐館舍，君乃今復與士民相親也，臣故敢進其愚慮.
「竊為君計者，莫若安民無事，且無庸有事於民也. 安民之本，在於擇交，擇交而得則民安，擇交而不得則民終身不安. 請言外患：齊秦為兩敵而民不得安，倚秦攻齊而民不得安，倚齊攻秦而民不得安. 故夫謀人之主，伐人之國，常苦出辭斷絕人之交也. 願君慎勿出於口. 請別白黑所以異，陰陽而已矣. 君誠能聽臣，燕必致旃裘狗馬之地，齊必致魚鹽之海，楚必致橘柚之園，韓、魏、中山皆可使致湯沐之奉，而貴戚父兄皆可以受封侯. 夫割地包利，五伯之所以覆軍禽將而求也；封侯貴戚，湯武之所以放弑而爭也. 今君高拱而兩有之，此臣之所以為君願也.
「今大王與秦，則秦必弱韓、魏；與齊，則齊必弱楚、魏. 魏弱則割河外，韓弱則效宜陽，宜陽效則上郡絕，河外割則道不通，楚弱則無援. 此三策者，不可不孰計也.
「夫秦下軹道，則南陽危；劫韓包周，則趙氏自操兵；據衞取卷，則齊必入朝秦. 秦欲已得乎山東，則必舉兵而嚮趙矣. 秦甲渡河踰漳，據番吾，則兵必戰於邯鄲之下矣. 此臣之所為君患也.
福滿
大清興祖直皇帝諱福滿，尊稱都督福滿，愛新覺羅氏，明建州左衛人也. 清景祖覺昌安之父，顯祖塔克世之祖父，太祖努爾哈赤之曾祖. 崇德元年四月乙亥朔十二日丙戌，太宗皇太極追尊為慶王. 順治五年十一月辛酉朔五日乙丑，世祖福臨追諡之為直皇帝，廟號興祖. 同時被追尊者太祖之高祖肇祖猛哥帖木兒，亦即興祖之父. 然據後修之《滿洲實錄》，興祖之父錫寶齊篇古為肇祖之孫也.
蘇秦
合縱六國
「當今之時，山東之建國莫彊於趙. 趙地方二千餘里，帶甲數十萬，車千乘，騎萬匹，粟支數年. 西有常山，南有河漳，東有清河，北有燕國. 燕固弱國，不足畏也. 秦之所害於天下者莫如趙，然而秦不敢舉兵伐趙者，何也？畏韓、魏之議其後也. 然則韓、魏，趙之南蔽也. 秦之攻韓、魏也，無有名山大川之限，稍蠶食之，傅國都而止. 韓、魏不能支秦，必入臣於秦. 秦無韓、魏之規，則禍必中於趙矣. 此臣之所為君患也.
福滿
他說
以今世學者之研，興祖與錫寶齊篇古為杜撰也.
宗室
興祖有六子，長德世庫，次劉闡，次索長阿，次景祖，次包朗阿，次寶實. 皆居赫圖阿拉之覺羅處，「環衛而居，彼此相距近者五里，遠者不過二十里，是為六工，又稱寧古塔貝勒，亦通稱努爾哈赤六祖」也. 天聰九年，為分直系與旁系之別，太宗詔景祖四子顯祖之後稱宗室，系黃帶焉. 五祖子孫則稱覺羅，係紅帶，以別於宗室，裔孫載覺羅譜也.
拉丁語
夫拉丁語（Lingua latīna）者，衍自歐洲亞平寧半島拉丁山區，大秦人之言也. 日本稱之羅甸語. 今文人多以為死語，然當今東西諸國格物，尚奉拉丁語，一則大秦為歐洲文化之源，二則以其已死，死則不轉，以不變可傳萬世，如瑞典人林耐氏之雙名法. 拉丁之於意語族，猶文言之於漢語族也. 拉丁之於歐西，則猶文言之於東亞也.
拉丁語之屈折，名詞凡七格、三性、二數；動詞凡六時態、六人稱、三語氣、三語態、二體也；形容詞、副詞須就名、動詞變位.
古體前拉丁語
最早之文獻，為「普雷內斯太金飾針」之銘文，曰：「MANIOS MED FHEFHAKED NVMASIOI」意為：「余乃馬尼烏斯為努梅利烏斯所制. 」
蘇秦
合縱六國
「臣聞堯無三夫之分，舜無咫尺之地，以有天下；禹無百人之聚，以王諸侯；湯武之士不過三千，車不過三百乘，卒不過三萬，立為天子：誠得其道也. 是故明主外料其敵之彊弱，內度其士卒賢不肖，不待兩軍相當而勝敗存亡之機固已形於胸中矣，豈揜於衆人之言而以冥冥決事哉！
「臣竊以天下之地圖案之，諸侯之地五倍於秦，料度諸侯之卒十倍於秦，六國為一，并力西鄉而攻秦，秦必破矣. 今西面而事之，見臣於秦. 夫破人之與破於人也，臣人之與臣於人也，豈可同日而論哉！
「夫衡人者，皆欲割諸侯之地以予秦. 秦成，則高臺榭，美宮室，聽竽瑟之音，前有樓闕軒轅，後有長姣美人，國被秦患而不與其憂. 是故夫衡人日夜務以秦權恐愒諸侯以求割地，故願大王孰計之也.
「臣聞明主絕疑去讒，屏流言之跡，塞朋黨之門，故尊主廣地彊兵之計臣得陳忠於前矣. 故竊為大王計，莫如一韓、魏、齊、楚、燕、趙以從親，以畔秦. 令天下之將相會於洹水之上，通質，刳白馬而盟. 要約曰：『秦攻楚，齊、魏各出銳師以佐之，韓絕其糧道，趙涉河漳，燕守常山之北. 秦攻韓魏，則楚絕其後，齊出銳師而佐之，趙涉河漳，燕守雲中. 秦攻齊，則楚絕其後，韓守城皋，魏塞其道，趙涉河漳、博關，燕出銳師以佐之. 秦攻燕，則趙守常山，楚軍武關，齊涉勃海，韓、魏皆出銳師以佐之. 秦攻趙，則韓軍宜陽，楚軍武關，魏軍河外，齊涉清河，燕出銳師以佐之. 諸侯有不如約者，以五國之兵共伐之. 』六國從親以賓秦，則秦甲必不敢出於函谷以害山東矣. 如此，則霸王之業成矣. 」
趙王曰：「寡人年少，立國日淺，未嘗得聞社稷之長計也. 今上客有意存天下，安諸侯寡人敬以國從. 」乃飾車百乘，黃金千溢，白璧百雙，錦繡千純，以約諸侯.
是時周天子致文武之胙於秦惠王. 惠王使犀首攻魏，禽將龍賈，取魏之雕陰，且欲東兵. 蘇秦恐秦兵之至趙也，乃激怒張儀，入之于秦.
於是說韓宣王曰：「韓北有鞏、成皋之固，西有宜陽、商阪之塞，東有宛、穰、洧水，南有陘山，地方九百餘里，帶甲數十萬，天下之彊弓勁弩皆從韓出. 谿子、少府時力、距來者，皆射六百步之外. 韓卒超足而射，百發不暇止，遠者括蔽洞胸，近者鏑弇心. 韓卒之劍戟皆出於冥山、棠谿、墨陽、合賻、鄧師、宛馮、龍淵、太阿，皆陸斷牛馬，水截鵠鴈，當敵則斬堅甲鐵幕，革抉㕹芮，無不畢具. 以韓卒之勇，被堅甲，蹠勁弩，帶利劍，一人當百，不足言也. 夫以韓之勁與大王之賢，乃西面事秦，交臂而服，羞社稷而為天下笑，無大於此者矣. 是故願大王孰計之.
「大王事秦，秦必求宜陽、成皋. 今茲效之，明年又復求割地. 與則無地以給之，不與則棄前功而受後禍. 且大王之地有盡而秦之求無已，以有盡之地而逆無已之求，此所謂市怨結禍者也，不戰而地已削矣. 臣聞鄙諺曰：『寧為雞口，無為牛後. 』今西面交臂而臣事秦，何異於牛後乎？夫以大王之賢，挾彊韓之兵，而有牛後之名，臣竊為大王羞之. 」
於是韓王勃然作色，攘臂瞋目，按劍仰天太息曰；「寡人雖不肖，必不能事秦. 今主君詔以趙王之敎，敬奉社稷以從. 」
又說魏襄王曰：「大王之地，南有鴻溝、陳、汝南、許、郾、昆陽、召陵、舞陽、新都、新郪，東有淮、潁、煑棗、無胥，西有長城之界，北有河外、卷、衍、酸棗，地方千里. 地名雖小，然而田舍廬廡之數，曾無所芻牧. 人民之衆，車馬之多，日夜行不絕，輷輷殷殷，若有三軍之衆. 臣竊量大王之國不下楚. ，然衡人怵王交彊虎狼之秦以侵天下，卒有秦患，不顧其禍. 夫挾彊秦之勢以內劫其主，罪無過此者. 魏，天下之彊國也；王，天下之賢王也. 今乃有意西面而事秦，稱東藩，築帝宮，受冠帶，祠春秋，臣竊為大王恥之.
「臣聞越王句踐戰敝卒三千人，禽夫差於干遂；武王卒三千人，革車三百乘，制紂於牧野：豈其士卒衆哉，誠能奮其威也. 今竊聞大王之卒，武士二十萬，蒼頭二十萬，奮擊二十萬，廝徒十萬，車六百乘，騎五千匹. 此其過越王句踐、武王遠矣，今乃聽於羣臣之說而欲臣事秦. 夫事秦必割地以效實，故兵未用而國已虧矣. 凡羣臣之言事秦者，皆姦人，非忠臣也. 夫為人臣，割其主之地以求外交，偷取一時之功而不顧其後，破公家而成私門，外挾彊秦之勢以內劫其主，以求割地，願大王孰察之.
「周書曰：『緜緜不絕，蔓蔓奈何？毫釐不伐，將用斧柯. 』前慮不定，後有大患，將奈之何？大王誠能聽臣，六國從親，專心并力壹意，則必無彊秦之患. 故敝邑趙王使臣效愚計，奉明約，在大王之詔詔之. 」
拉丁語
古體拉丁語
尚多變文，然屢有傑作傳世，如：
輪島市
輪島市屬日本石川縣也.
德世庫
德世庫，貝勒也. 正德十六年生，生於佛阿拉城，後遷赫圖阿拉城也. 建州女真都督清興祖福滿長子. 與兄弟合​​謂「六貝勒」焉.
德世庫後居於覺爾察城，因怨四弟景祖覺昌安嗣，而非難於景祖，並與族人加虎合之.
輪島市
沿革
昭和廿九年，鳳至郡：輪島町、大屋村、河原田村、鵠之巢村、西保村、三井村、南志見村合、而爲輪島市. 卅一年，倂鳳至郡町野町.
拉丁語
古典拉丁語
拉丁語盛時，書同文，有類秦漢. 時濟名家：
德世庫
嘉靖四十五年卒，葬啟運山下. 順治十一年修永陵也，其墓在寶城外西北. 世稱覺羅白秀祖墳焉.
輪島市
沿革
平成十八年，輪島市、鳳珠郡門前町合、而爲輪島市.
拉丁語
古典後拉丁語
此號拉丁語之白銀時期，語法同黃金時代，然更以修辭見長. 時濟名家：
蘇秦
合縱六國
魏王曰：「寡人不肖，未嘗得聞明敎. 今主君以趙王之詔詔之，敬以國從. 」
拉丁語
晚期拉丁語及通俗拉丁語
自唐武后時起，至唐久視元年，通俗拉丁語乃今羅曼諸語之共同鼻祖.
德世庫
子三，長素赫臣，其六世孫一品盛京將軍伯秀，又稱覺羅白秀；十一世孫筆帖式海英，又稱覺羅海瑛. 次譚圖. 次尼揚古.
蘇秦
合縱六國
因東說齊宣王曰：「齊南有泰山，東有琅邪，西有清河，北有勃海，北所謂四塞之國也. 齊地方二千餘里，帶甲數十萬，粟如丘山. 三軍之良，五家之兵，進如鋒矢，戰如雷霆，解如風雨. 即有軍役，未嘗倍泰山，絕清河，涉勃海也. 臨菑之中七萬戶，臣竊度之，不下戶三男子，三七二十一萬，不待發於遠縣，而臨菑之卒固已二十一萬矣. 臨菑甚富而實，其民無不吹竽鼓瑟，彈琴擊筑，鬬雞走狗，六博蹋鞠者. 臨菑之塗，車轂擊，人肩摩，連衽成帷，舉袂成幕，揮汗成雨，家殷人足，志高氣揚. 夫以大王之賢與齊之彊，天下莫能當. 今乃西面而事秦，臣竊為大王羞之.
「且夫韓、魏之所以重畏秦者，為與秦接境壤界也. 兵出而相當，不出十日而戰勝存亡之機決矣. 韓、魏戰而勝秦，則兵半折，四境不守；戰而不勝，則國已危亡隨其後. 是故韓、魏之所以重與秦戰，而輕為之臣也. 今秦之攻齊則不然. 倍韓、魏之地，過衞陽晉之道，徑乎亢父之險，車不得方軌，騎不得比行，百人守險，千人不敢過也. 秦雖欲深入，則狼顧，恐韓、魏之議其後也. 是故恫疑虛猲，驕矜而不敢進，則秦之不能害齊亦明矣.
王離 (秦)
王離，秦將王翦之孫、王賁之子，秦時名將. 封武城侯，繼其父為上將軍，率兵戍邊備胡.
蘇秦
合縱六國
「夫不深料秦之無奈齊何，而欲西面而事之，是羣臣之計過也. 今無臣事秦之名而有彊國之實，臣是故願大王少留意計之. 」
齊王曰：「寡人不敏，僻遠守海，窮道東境之國也，未嘗得聞餘教. 今足下以趙王詔詔之，敬以國從. 」
王離 (秦)
議德掌兵
始皇二十八年，秦王並天下，立帝號，號始皇帝. 秦始皇欲撫東民，遂東幸琅邪，時離與父皆從之，與丞相王綰、卿士李斯等於海上議始皇之功.
蘇秦
合縱六國
乃西南說楚威王曰：「楚，天下之彊國也；王，天下之賢王也. 西有黔中、巫郡，東有夏州、海陽，南有洞庭、蒼梧，北有陘塞、郇陽，地方五千餘里，帶甲百萬，車千乘，騎萬匹，粟支十年. 此霸王之資也. 夫以楚之彊與王之賢，天下莫能當也. 今乃欲西面而事秦，則諸侯莫不西面而朝於章臺之下矣.
王離 (秦)
議德掌兵
三十七年，始皇崩於道，丞相李斯、中車府令趙高與始皇少子胡亥相謀，詐為受始皇詔，立胡亥，號二世，並賜皇長子扶蘇及蒙恬死，以兵屬裨將王離.
蘇秦
合縱六國
「秦之所害莫如楚，楚彊則秦弱，秦彊則楚弱，其勢不兩立. 故為大王計，莫如從親以孤秦. 大王不從，秦必起兩軍，一軍出武關，一軍下黔中，則鄢郢動矣.
輪島市
它典
分類:中部地方區劃
拉丁語
當代拉丁語
今世，拉丁語多於泰西翰林格物致知時用，如：
蘇秦
合縱六國
「臣聞治之其未亂也，為之其未有也. 患至而後憂之，則無及已. 故願大王蚤孰計之.
「大王誠能聽臣，臣請令山東之國奉四時之獻，以承大王之明詔，委社稷，奉宗廟，練士厲兵，在大王之所用之. 大王誠能用臣之愚計，則韓、魏、齊、燕、趙、衞之妙音美人必充後宮，燕、代橐駝良馬必實外廄. 故從合則楚王，衡成則秦帝. 今釋霸王之業，而有事人之名，臣竊為大王不取也.
「夫秦，虎狼之國也，有吞天下之心. 秦，天下之仇讎也. 衡人皆欲割諸侯之地以事秦，此所謂養仇而奉讎者也. 夫為人臣，割其主之地以外交彊虎狼之秦，以侵天下，卒有秦患，不顧其禍. 夫外挾彊秦之威以內劫其主，以求割地，大逆不忠，無過此者. 故從親則諸侯割地以事楚，衡合則楚割地以事秦，此兩策者相去遠矣，二者大王何居焉？故敝邑趙王使臣效愚計，奉明約，在大王詔之. 」
拉丁語
拉丁語字母
大秦時拉丁語字母凡二十，除外語借詞外，一字一音，對應嚴謹.
蘇秦
合縱六國
楚王曰：「寡人之國西與秦接境，秦有舉巴蜀并漢中之心. 秦，虎狼之國，不可親也. 而韓、魏迫於秦患，不可與深謀，與深謀恐反人以入於秦，故謀未發而國已危矣. 寡人自料以楚當秦，不見勝也；內與羣臣謀，不足恃也. 寡人臥不安席，食不甘味，心搖搖然如縣旌而無所終薄. 今主君欲一天下，收諸侯，存危國，寡人謹奉社稷以從. 」
拉丁語
拉丁語字母
大秦時非希臘語借詞不用K、X、Y、Z. 其時，亦無小寫之體.
蘇秦
合縱六國
於是六國從合而并力焉. 蘇秦為從約長，并相六國.
拉丁語
今世之變音
拉丁語之存世，兩千年有餘. 世殊時異，今人多不通古音. 今教會之中，凡英格蘭、法蘭西、德意志、義大利四邦音變. 英格蘭方音兼上三者之變，今英美人多言凱撒為廝殺，或言傑基羅為西塞羅.
蘇秦
合縱六國
北報趙王，乃行過雒陽，車騎輜重，諸侯各發使送之甚衆，疑於王者. 周顯王聞之恐懼，除道，使人郊勞. 蘇秦之昆弟妻嫂側目不敢仰視，俯伏侍取食. 蘇秦笑謂其嫂曰：「何前倨而後恭也？」嫂委蛇蒲服，以面掩地而謝曰：「見季子位高金多也. 」蘇秦喟然嘆曰：「此一人之身，富貴則親戚畏懼之，貧賤則輕易之，況衆人乎！且使我有雒陽負郭田二頃，吾豈能佩六國相印乎！」於是散千金以賜宗族朋友. 初，蘇秦之燕，貸人百錢為資，乃得富貴，以百金償之. 遍報諸所嘗見德者. 其從者有一人獨未得報，乃前自言. 蘇秦曰：「我非忘子. 子之與我至燕，再三欲去我易水之上，方是時，我困，故望子深，是以後子，子今亦得之矣.
王離 (秦)
兵敗被俘
二世元年，以秦為政暴虐昏暗，致陳勝、吳廣舉兵.
蘇秦
去燕奔齊
秦惠王以其女為燕太子婦. 是歲，文侯卒，太子立，是為燕易王. 易王初立，齊宣王因燕喪伐燕，取十城. 易王謂蘇秦曰：「往日先生至燕，而先王資先生見趙，遂約六國從. 今齊先伐趙，次至燕，以先生之故為天下笑，先生能為燕得侵地乎？」蘇秦大慚，曰：「請為王取之. 」
蘇秦見齊王，再拜，俯而慶，仰而弔. 齊王曰：「是何慶弔相隨之速也？」蘇秦曰：「臣聞飢人所以飢而不食烏喙者，為其愈充腹而與餓死同患也. 今燕雖弱小，即秦王之少壻也. 大王利其十城而長與彊秦為仇. 今使弱燕為鴈行而彊秦敝其後，以招天下之精兵，是食烏喙之類也. 」齊王愀然變色曰：「然則奈何？」蘇秦曰：「臣聞古之善制事者，轉禍為福，因敗為功. 大王誠能聽臣計，即歸燕之十城. 燕無故而得十城，必喜；秦王知以己之故而歸燕之十城，亦必喜. 此所謂棄仇讎而得石交者也. 夫燕、秦俱事齊，則大王號令天下，莫敢不聽. 是王以虛辭附秦，以十城取天下. 此霸王之業也. 」王曰：「善. 」於是乃歸燕之十城.
人有毀蘇秦者曰：「左右賣國反覆之臣也，將作亂. 」蘇秦恐得罪歸，而燕王不復官也. 蘇秦見燕王曰：「臣，東周之鄙人也，無有分寸之功，而王親拜之於廟而禮之於廷. 今臣為王卻齊之兵而攻得十城，宜以益親. 今來而王不官臣者，人必有以不信傷臣於王者. 臣之不信，王之福也. 臣聞忠信者，所以自為也；進取者，所以為人也. 且臣之說齊王，曾非欺之也. 臣棄老母於東周，固去自為而行進取也. 今有孝如曾參，廉如伯夷，信如尾生. 得此三人者以事大王，何若？」王曰：「足矣. 」蘇秦曰：「孝如曾參，義不離其親一宿於外，王又安能使之步行千里而事弱燕之危王哉？廉如伯夷，義不為孤竹君之嗣，不肯為武王臣，不受封侯而餓死首陽山下. 有廉如此，王又安能使之步行千里而行進取於齊哉？信如尾生，與女子期於梁下，女子不來，水至不去，抱柱而死. 有信如此，王又安能使之步行千里卻齊之彊兵哉？臣所謂以忠信得罪於上者也. 」燕王曰：「若不忠信耳，豈有以忠信而得罪者乎？」蘇秦曰：「不然. 臣聞客有遠為吏而其妻私於人者，其夫將來，其私者憂之，妻曰『勿憂，吾已作藥酒待之矣』. 居三日，其夫果至，妻使妾舉藥酒進之. 妾欲言酒之有藥，則恐其逐主母也，欲勿言乎，則恐其殺主父也. 於是乎詳僵而棄酒. 主父大怒，笞之五十. 故妾一僵而覆酒，上存主父，下存主母，然而不免於笞，惡在乎忠信之無罪也？夫臣之過，不幸而類是乎！」燕王曰：「先生復就故官. 」益厚遇之.
易王母，文侯夫人也，與蘇秦私通. 燕王知之，而事之加厚. 蘇秦恐誅，乃說燕王曰：「臣居燕不能使燕重，而在齊則燕必重. 」燕王曰：「唯先生之所為. 」於是蘇秦詳為得罪於燕而亡走齊，齊宣王以為客卿.
聲母
聲母，古稱紐、聲紐、音紐等，韻母前之輔音也，相輔成一完整音節.
王離 (秦)
兵敗被俘
三年，秦二世使王離與章邯等擊趙，圍趙王及張耳钜鹿城. 或曰：「王離，秦之名將也. 今將强秦之兵，攻新造之趙，舉之必矣. 」客曰：「非也. 夫為將三世者必敗. 必敗者何也？必其所殺伐多矣，其後受其不祥. 今王離已三世將矣. 」
蘇秦
身後餘波
燕相子之與蘇代婚，而欲得燕權，乃使蘇代侍質子於齊. 齊使代報燕，燕王噲問曰：「齊王其霸乎？」曰：「不能. 」曰：「何也？」曰：「不信其臣. 」於是燕王專任子之，已而讓位，燕大亂. 齊伐燕，殺王噲、子之. 燕立昭王，而蘇代、蘇厲遂不敢入燕，皆終歸齊，齊善待之.
王離 (秦)
兵敗被俘
尋，楚上將軍項羽兵五萬救钜鹿，大破秦軍四十萬，章邯降，虜王離. 其後無載，疑為霸王所誅.
聲母
分類:漢語拼讀程式
蘇秦
身後餘波
蘇代過魏，魏為燕執代. 齊使人謂魏王曰：「齊請以宋地封涇陽君，秦必不受. 秦非不利有齊而得宋地也，不信齊王與蘇子也. 今齊魏不和如此其甚，則齊不欺秦. 秦信齊，齊秦合，涇陽君有宋地，非魏之利也. 故王不如東蘇子，秦必疑齊而不信蘇子矣. 齊秦不合，天下無變，伐齊之形成矣. 」於是出蘇代. 代之宋，宋善待之.
王離 (秦)
注
分類:秦列傳
梁郢王友珪
郢王友珪，梁太祖第三子，乾化二年弒太祖，旋見誅，廢為庶人.
拉丁語
推古雅言
今者翰林中人誦拉丁語多頌推古音，以為雅. 而四國者尤義大利非之.
梁郢王友珪
母失其姓，本亳州營妓也. 唐光啟中，太祖初鎮宣武，帝徇地亳州，召而侍寢. 月余，將舍之而去，以娠告. 是時，元貞皇后賢而有寵，帝素憚之，由是不果攜歸大梁，因留亳州，以別宅貯之. 及期，妓以生男來告，帝喜，故字之曰遙喜. 後迎歸汴，長而辯黠多智，開平元年五月九日封郢王. 開平四年十月，為檢校司徒，充左右控鶴都指揮使，兼管四蕃將軍. 乾化元年，充諸軍都虞候.
王溥
王溥字德潤，太原晉陽人也. 系出太原王氏大房，後魏鎮東將軍瓊長子遵業之後. 祖堪，定陵令. 父聰，不顯. 溥進士及第，擢累禮部員外郎、史館修撰. 充集賢殿直學士. 以勤昭宗有功，超拜翰林學士、戶部侍郎，以中書侍郎同中書門下平章事，入相，判戶部. 旋罷為太子賓客. 召拜太常卿、工部尚書. 朱溫貶之淄州司戶參軍，與裴樞等共罹白馬之禍. 後唐同光二年夏六月己丑，贈右僕射.
梁郢王友珪
博王友文多材藝，太祖愛之，而年又長，太祖即位，嫡嗣未立，心嘗獨屬友文. 太祖自張皇后崩，無繼室，諸子在鎮，皆邀其婦入侍. 友文妻王氏有色，尤寵之. 太祖病久，王氏與友珪妻張氏，常專房侍疾. 太祖病少間，謂王氏曰：「吾知終不起，汝之東都，召友文來，吾與之決. 」蓋心欲以後事屬之. 乃謂敬翔曰：「友珪可與一郡，趣使之任. 」乃以友珪為萊州刺史.
太祖素剛暴，既病，而喜怒難測，是時左降者，必有後命，友珪大懼. 其妻張氏曰：「官家以傳國寶與王氏，使如東都召友文，君今受禍矣！」夫婦相對而泣. 左右勸友珪曰：「事急計生，何不早自為圖？」乾化二年六月三日，友珪易衣服微行入左龍虎軍，見統軍韓勍計事，勍以牙兵五百隨友珪，雜控鶴衛士而入. 夜三鼓，斬關入萬春門，至寢中，侍疾者皆走. 太祖惶駭起呼曰：「我疑此賊久矣，恨不早殺之，逆賊忍殺父乎！」友珪親吏馮廷諤以劍犯太祖，太祖旋柱而走，劍擊柱者三，太祖憊，仆於床，廷諤以劍中之，洞其腹，腸胃皆流. 友珪以裀褥裹之寢中，秘喪四日. 乃出府庫，大齎群臣及諸軍. 遣受旨丁昭浦矯詔馳至東都，殺友文. 又偽詔曰：「朕艱難創業，逾三十年. 托於人上，忽焉六載，中外協力，期於小康. 豈意友文陰畜異圖，將行大逆. 昨二日夜，甲士突入大內，賴友珪忠孝，領兵剿戮，保全朕躬. 然而疾恙震驚，彌所危殆. 友珪克平凶逆，厥功靡倫，宜委權主軍國. 」然後發喪.
乾化二年六月既望，友珪於柩前即皇帝位，拜韓勍忠武軍節度使，友謙為中書令. 以均王友貞為東京留守、開封尹，敬翔為中書侍郎、同中書門下平章事，戶部尚書李振為崇政院使. 三年正月，友珪祀天於洛陽南郊，改元曰鳳曆. 太祖外孫袁象先與駙馬都尉趙岩等，謀與末帝討賊. 三月十七日，象先以禁兵入宮，友珪與妻張氏趨北垣樓下，將逾城以走，不果，使馮廷諤進刃其妻及己，廷諤亦自殺. 末帝即位，復友文官爵，廢友珪為庶人.
周廣順中，張昭修實錄，奏云：梁末帝之上，有郢王友珪，篡弒居位，未有紀錄，請依《宋書》劉劭例，書為「元兇友珪」.
蘇秦
身後餘波
齊伐宋，宋急，蘇代乃遺燕昭王書曰：
「夫列在萬乘而寄質於齊，名卑而權輕；奉萬乘助齊伐宋，民勞而實費；夫破宋，殘楚淮北，肥大齊，讐彊而國害：此三者皆國之大敗也. 然且王行之者，將以取信於齊也. 齊加不信於王，而忌燕愈甚，是王之計過矣. 夫以宋加之淮北，彊萬乘之國也，而齊并之，是益一齊也. 北夷方七百里，加之以魯、衞，彊萬乘之國也，而齊并之，是益二齊也. 夫一齊之彊，燕猶狼顧而不能支，今以三齊臨燕，其禍必大矣. 雖然，智者舉事，因禍為福，轉敗為功. 齊紫，敗素也，而賈十倍；越王句踐棲於會稽，復殘彊吳而霸天下：此皆因禍為福，轉敗為功者也.
今王若欲因禍為福，轉敗為功，則莫若挑霸齊而尊之，使使盟於周室，焚秦符，曰「其大上計，破秦；其次，必長賓之」. 秦挾賓以待破，秦王必患之. 秦五世伐諸侯，今為齊下，秦王之志苟得窮齊，不憚以國為功. 然則王何不使辯士以此言說秦王曰：「燕、趙破宋肥齊，尊之為之下者，燕、趙非利之也. 燕、趙不利而勢為之者，以不信秦王也. 然則王何不使可信者接收燕、趙，令涇陽君、高陵君先於燕、趙？秦有變，因以為質，則燕、趙信秦. 秦為西帝，燕為北帝，趙為中帝，立三帝以令於天下. 韓、魏不聽則秦伐之，齊不聽則燕、趙伐之，天下孰敢不聽？天下服聽，因驅韓、魏以伐齊，曰『必反宋地，歸楚淮北』. 反宋地，歸楚淮北，燕、趙之所利也；並立三帝，燕、趙之所願也. 夫實得所利，尊得所願，燕、趙棄齊如脫躧矣. 今不收燕、趙，齊霸必成. 諸侯贊齊而王不從，是國伐也；諸侯贊齊而王從之，是名卑也. 今收燕、趙，國安而名尊；不收燕、趙，國危而名卑. 夫去尊安而取危卑，智者不為也. 」秦王聞若說，必若刺心然. 則王何不使辯士以此若言說秦？秦必取，齊必伐矣. 夫取秦，厚交也；伐齊，正利也. 尊厚交，務正利，聖王之事也. 」
拉丁語
推古雅言
輔音論濁清. ! colspan="2" rowspan="2" | ! rowspan="2" | 唇音 ! rowspan="2" | 齿音 ! rowspan="2" | 硬齶音 ! colspan="2" | 軟齶音 ! rowspan="2" | 喉音 ! 清 ! 唇音 ! style="text-align:left;" rowspan="3" | 爆破音 ! style="font-size:x-small;text-align:left;" | 濁音 ! style="font-size:x-small;text-align:left;" | 清音 ! style="font-size:x-small;text-align:left;" | 呼氣清音 ! style="text-align:left;" rowspan="2" | 摩擦音 ! style="font-size:x-small;text-align:left;" | 濁音 ! style="font-size:x-small;text-align:left;" | 清音 ! style="text-align:left;" colspan="2" | 鼻音 ! style="text-align:left;" colspan="2" | 顫音 ! style="text-align:left;" colspan="2" | 近音
蘇秦
身後餘波
「告楚曰：『蜀地之甲，乘船浮於汶，乘夏水而下江，五日而至郢. 漢中之甲，乘船出於巴，乘夏水而下漢，四日而至五渚. 寡人積甲宛東下隨，智者不及謀，勇土不及怒，寡人如射隼矣. 王乃欲待天下之攻函谷，不亦遠乎！』楚王為是故，十七年事秦.
「秦正告韓曰：『我起乎少曲，一日而斷大行. 我起乎宜陽而觸平陽，二日而莫不盡繇. 我離兩周而觸鄭，五日而國舉. 』韓氏以為然，故事秦.
拉丁語
推古雅言
元音志長短輕重，異乎詞義. 如LIBER作“大典”，LĪBER則作“自由”.
蘇秦
身後餘波
「秦正告魏曰：『我舉安邑，塞女戟，韓氏太原卷. 我下軹，道南陽，封冀，包兩周. 乘夏水，浮輕舟，彊弩在前，錟戈在後，決滎口，魏無大梁；決白馬之口，魏無外黃、濟陽；決宿胥之口，魏無虛、頓丘. 陸攻則擊河內，水攻則滅大梁. 』魏氏以為然，故事秦.
拉丁語
推古雅言
昔人以全文、格律辨，至近世方作長音符“¯”與重音符“` ”.
現代拉丁語之誦讀
今泰西人以古典拉丁語已死故，以各自母語誦讀現代拉丁語詞，而竟不以為謬誤也.
蘇秦
身後餘波
「秦欲攻安邑，恐齊救之，則以宋委於齊. 曰：『宋王無道，為木人以寫寡人，射其面. 寡人地絕兵遠，不能攻也. 王苟能破宋有之，寡人如自得之. 』已得安邑，塞女戟，因以破宋為齊罪.
「秦欲攻韓，恐天下救之，則以齊委於天下. 曰：『齊王四與寡人約，四欺寡人，必率天下以攻寡人者三. 有齊無秦，有秦無齊，必伐之，必亡之. 』已得宜陽、少曲，致藺、石，因以破齊為天下罪.
「秦欲攻魏重楚，則以南陽委於楚. 曰：『寡人固與韓且絕矣. 殘均陵，塞鄳阨，苟利於楚，寡人如自有之. 』魏棄與國而合於秦，因以塞鄳阨為楚罪.
「兵困於林中，重燕、趙，以膠東委於燕，以濟西委於趙. 已得講於魏，至公子延，因犀首屬行而攻趙.
「兵傷於譙石，而遇敗於陽馬，而重魏，則以葉、蔡委於魏. 已得講於趙，則劫魏，不為割. 困則使太后弟穰侯為和，嬴則兼欺舅與母.
「適燕者曰『以膠東』，適趙者曰『以濟西』，適魏者曰『以葉、蔡』，適楚者曰『以塞鄳阸』，適齊者曰『以宋』，此必令言如循環，用兵如刺蜚，母不能制，舅不能約.
「龍賈之戰，岸門之戰，封陵之戰，高商之戰，趙莊之戰，秦之所殺三晉之民數百萬，今其生者皆死秦之孤也. 西河之外，上雒之地，三川晉國之禍，三晉之半，秦禍如此其大也. 而燕、趙之秦者，皆以爭事秦說其主，此臣之所大患也. 」
燕昭王不行，蘇代復重於燕. 燕使約諸侯從親如蘇秦時，或從或不，而天下由此宗蘇氏之從約.
引據
分類:周列傳
劉闡
劉闡，寧古塔貝勒也. 愛新覺羅氏，清興祖直皇帝諱都督滿福之次子也. 兄德世庫，弟索長阿、覺昌安、包朗阿、寶實.
居阿哈河恪地. 兄弟各築城分居，稱爲寧古塔貝勒，是爲大清開國六祖.
攷
清王先謙《東華錄》
懷仁堂之變
一九七六年十月六日，中共中央第一副主席暨國務院總理華國鋒，協元帥葉劍英及中共中央辦公廳主任汪東興，以隔離審查之名，扣四人幫於中南海，是為懷仁堂之變. 中華人民共和國官方喚之「粉碎四人幫」.
分類:中華人民共和國紀事
原諒寶
原諒寶，電腦程式也，碼員 將記憶深埋 作之. 中國通脫，淫、姘、鬻色者日眾，而營利猶多，世不之異. 鄙語：「既樂，尋質直人嫁之可矣. 」而碼工其選也，遽呼之「接盤俠」. 聞者怒，不敢言. 二〇一八年， 將 氏糾股於網路，自云將製一器，檢人既往，以抵風塵. 越明年，原諒寶成，攝數據百萬億字節，盡網站十數所，女子可十萬人. 蓋「原諒」訓「恕」，亦本戲語，有綠巾男「宜哉恕之」之典. 至其工畢，女界震動，爭訟不已. 作者自解曰：「應用尚未公表. 或謂違律，則唯使自檢者用之. 不以牟利，但衛質直耳. 」人或病其不平，籲更造考男之具；或謂格致日新，民羣將變，其勢殆無以易. 五月三十日，作者稱「原諒寶」非正名，亦不讎女，翌日且直播申述. 三十一日，忽易名 把自己關房間裡反省的書生 ，謂「事僨矣，將刪棄，願以電郵受訪」云，未幾復其名，網誌則除矣.
據
分類:中華人民共和國紀事
弘光
弘光，明安宗朱由崧之年號也，始於一六四五年，凡一年.
南平市
南平市，閩北之地級市也，古名建州. 南臨三明，東毗寧德. 出北境，則浙江衢州、麗水界；出西境，則江西撫州、上饒界. 方二萬六千三百平方公里，有衆三百十三萬餘.
市轄區一：曰延平；縣級市四：曰邵武，曰武夷山，曰建甌，曰建陽；縣五：曰順昌，曰浦城，曰光澤，曰松溪，曰政和.
它典
分類:福建省區劃
中和區
中和區，新北市之轄區，處臺北盆地南側，臺北都會區之衛星城市，與永和關係甚密，合稱雙和. 人口稠密，口四十一萬六千人，次於板橋居臺灣第二；人口密度每平方公里二萬餘，臺灣第五.
汞
汞，俗稱水銀，化學元素也，符號為Hg，原子序八十，屬過渡金屬. 常溫為液，故從.
色白而質重，有毒，須慎存. 弱於導熱，諸金屬中最差. 稍良於導電.
可作寒暑表、催化劑，亦可合眾金而成汞齊.
同位素
穩定同位素有七，以汞二零二為盛，四有其一.
得
煉硃砂以為硫化汞，復炙而得汞.
揚州市
揚州，古稱楊州、邗，或稱廣陵、維揚，簡稱揚. 禹貢九州所謂揚州者，非今揚州也. 居大江之北，今為地级市，隶江蘇省. 京杭運河貫於城中，古來漕、鹽繁盛，徽商雲集，時號曰：江省繁麗，莫勝蘇揚. 復有文士、名伶者，比比皆是，園林寺觀，往往而在，是爲風流之地. 諺云「蘇州以市肆勝，揚州以園林勝，杭州以湖山勝」. 江淮間言淮語，蓋以揚州音韻爲宗.
沿革
漢爲廣陵國，屬徐州刺史部，魏、六朝皆因之，及歸北齊，號吳州，以青、兗二州之民充之. 隋文皇開皇九年，以吳州爲揚州，治於丹陽，始得今名. 大業四年，通濟渠濟，城中百業遂興. 唐高祖武德八年，以廣陵爲州治. 久之，漸成雄州氣象，時號揚一益二，域外之民咸慕名而至. 僖宗光啟三年，淮南節度使高駢爲畢師鐸所害，屬將楊行密圍廣陵半載有餘，城中死者逾半，克之，行密乃自立國. 史稱楊吳. 宋興，昇揚州府，隸淮南東路. 靖康以降，處宋金之界，爲死生之地. 及蒙元，屬河南江北等處行中書省. 明置揚州府，轄三州七縣，屬南直隸. 滿清入關，屠城，後仍爲揚州府. 俟清季之鐵道修築以降，揚州財貨命脈爲之所斷，不復繁盛矣. 民國元年廢府，以諸縣直隸江蘇省. 三年，置淮揚道. 三十八年，解放軍入城，置蘇北行政公署，治揚州. 西元一九八三年，廢公署，置地級揚州市，直隸江蘇省. 二〇〇〇年，改邗江縣爲邗江區. 二〇一一年，以江都市爲江都區. 二〇一二年，省維揚入邗江，遂成今制，凡三區二市一縣.
阿巴集團
阿巴集團在日本. 阿巴旅舍屬之.
桐柏山
桐柏山者，居豫之南，望鄂其侧. 其主峰太白頂，高一千一百四十公尺，乃千里淮渎之源.
羽咋市
羽咋市屬日本石川縣也.
地理
西臨日本海. 北靠羽咋郡志賀町、鹿島郡中能登町，東至富山縣冰見市，南伴羽咋郡寶達志水町.
沿革
昭和卅三年七月一日，以羽咋郡羽咋町爲羽咋市.
它典
分類:中部地方區劃
隆武
隆武，明紹宗朱聿鍵之年號也，始於一六四五年，止于一六四六年，凡二年.
光中帝
大越西山朝太祖武皇帝，諱光平，初諱惠，南河懷仁府西山邑人也. 聲如巨鐘，目閃閃若電光，狡黠善鬭，每戰皆身先士卒，人皆憚之.
時南河定王阮福淳昏弱，張福巒得專權柄. 巒驕橫殘暴，人皆恨之. 景興三十二年，與兄岳、侶據西山邑而叛. 南河豪傑皆恨巒之專橫，雲集響應. 北河靖都王鄭森聞變，急遣黃五福擊阮. 巒為五福所執，淳奔嘉定. 岳通好於鄭，興兵滅阮，定王淳、東宮暘皆遇害. 乃盡屠阮主宗室，獨淳姪暎得免.
景興三十八年，岳稱西山王，改元泰德，封惠龍驤將軍. 時暎據嘉定，惠隨王率軍平之. 暎復求援於暹羅，暹王遣昭曾、昭霜率師二萬往救. 惠大破之，暎遂奔暹羅.
泰德九年，王遣惠北伐. 惠以計破順化，執鄭守將范吳俅；復下山南城，直搗昇龍. 端南王鄭楷騎象親戰，大敗走死. 乃入昇龍謁顯宗，封元帥扶正翊運威國公，善公主玉忻. 王聞之，輕騎至昇龍. 會顯宗崩，王與惠共尊嗣孫黎維祁為帝，班師南還.
王還歸仁，稱中央皇帝，封惠為北平王，居富春；侶為東定王，居於嘉定. 然中央帝日肆淫暴，殺功臣阮樁，又淫惠妻，人皆醜之. 北侵之役，鄭府貨寶皆之，惠索之，不與. 惠欲得廣南之地，亦不與，遂成讎隙. 乃傳檄數岳之惡，治兵相攻，圍歸仁數月. 岳勢不敵，乃於城上泣謂帝曰：「皮鍋煮肉，弟心何忍？」惠亦涕泣，遂引兵歸. 自此惠不復朝於歸仁.
時端南王從兄鄭槰聞南河內亂，遂入據昇龍，復為阮有整所逐. 整之專橫更甚於鄭，黎維祁不能制. 整復遣陳功燦至富春，索乂安之地. 老大怒殺之，遣武文任北伐，誅整. 黎維祁奔保祿山，任尋之不獲，遂以皇叔黎維堇監國. 惠聞任專權，親率師至昇龍誅之，留吳文楚、潘文璘而還.
帝雖破清軍，然亦知賈禍大，遣姪阮光顯至京師謝罪，約以明年來朝. 高宗大悅，封之為安南國王，子光纘為安南王世子. 帝筑鳳凰中都於乂安，以為居城；封黎玉忻為皇后、子光纘為太子. 三年，帝遣甥范公治至承德. 高宗命畫師繪其真容以賜之. 黎維祗作亂於高平，帝遣庶子光垂平之. 復遣黎忠、陳光耀伐南掌，破其都萬象，獻捷於清，以張大國威.
五年，帝遣阮招遠如清，欲求兩廣之地. 福康安不許. 帝遂徵象兵，欲伐廣州. 然帝突中風不起，托孤於陳光耀而崩. 壽四十. 光纘嗣位，諡武皇帝，廟號曰太祖，葬丹陽陵.
嘉隆元年，阮福暎滅光纘，發帝陵，斬其首幽於大獄.
郭子興
初，郭父少好術數，常從異人遊，得其書. 年長未娶，南遊定遠，邑人神其術，叩之必驗. 邑中富翁家有瞽女，郭父過其門，翁以女命求卜. 曰：「此貴人也！」翁曰：「此女瞽，未配. 」郭父曰：「翁能不鄙我乎，則妻之. 」翁曰：「諾. 」既娶，不數年，家日贍，生子三、女一，郭子興乃其中子也. 始生，父卜之喜，謂人曰：「是兒異日非常，必大吾家. 」既長，兄弟皆善殖產.
元季，民間有造言者，郭子興誤信之甚篤，遂散家財陰結賓客. 至正十二年十二年正月十一，同孫德崖、俞某、魯某、潘某等共謀起兵，於定遠. 二月二十六日，克濠州，據其城守之，自稱亳州制節元帥. 三月初二日，克曹縣. 閏三月甲戌，時朱元璋起義入濠州，廠隸於其帳下，為十夫長.
郭子興以所撫馬公之女妻於元璋. 郭子興為人勇幹，性直不能容物，卒以憤恨而終. 明洪武初追封滁陽王.
蘇維埃
蘇維埃，舊譯委辦政府，會議之謂也. 維西曆千九有五年，俄國革命，其五月，工人罷工，設蘇維埃於聖彼得堡. 後共產黨以是立國，號曰蘇聯. 中國亦有委辦政府，所治稱蘇區.
珠洲市
珠洲市屬日本石川縣也.
地理
南臨富山灣，北面日本海. 西接鳳珠郡能登町、輪島市.
沿革
昭和廿九年，珠洲郡：飯田町、寶立町、正院町、上戶村、若山村、直村、三崎村、西海村、蛸島村合、而爲珠洲市.
它典
分類:中部地方區劃
白起
白起者，郿人也. 善用兵，事秦昭王. 昭王十三年，而白起為左庶長，將而擊韓之新城. 是歲，穰侯相秦，舉任鄙以為漢中守. 其明年，白起為左更，攻韓、魏於伊闕，斬首二十四萬，又虜其將公孫喜，拔五城. 起遷為國尉. 涉河取韓安邑以東，到乾河. 明年，白起為大良造. 攻魏，拔之，取城小大六十一. 明年，起與客卿錯攻垣城，拔之. 後五年，白起攻趙，拔光狼城. 後七年，白起攻楚，拔鄢、鄧五城. 其明年，攻楚，拔郢，燒夷陵，遂東至竟陵. 楚王亡去郢，東走徙陳. 秦以郢為南郡. 白起遷為武安君. 武安君因取楚，定巫、黔中郡. 昭王三十四年，白起攻魏，拔華陽，走芒卯，而虜三晉將，斬首十三萬. 與趙將賈偃戰，沈其卒二萬人於河中. 昭王四十三年，白起攻韓陘城，拔五城，斬首五萬. 四十四年，白起攻南陽太行道，絕之.
四十五年，伐韓之野王. 野王降秦，上黨道絕. 其守馮亭與民謀曰：「鄭道已絕，韓必不可得為民. 秦兵日進，韓不能應，不如以上黨歸趙. 趙若受我，秦怒，必攻趙. 趙被兵，必親韓. 韓趙為一，則可以當秦. 」因使人報趙. 趙孝成王與平陽君、平原君計之. 平陽君曰：「不如勿受. 受之，禍大於所得. 」平原君曰：「無故得一郡，受之便. 」趙受之，因封馮亭為華陽君.
四十六年，秦攻韓緱氏、藺，拔之.
四十七年，秦使左庶長王龁攻韓，取上黨. 上黨民走趙. 趙軍長平，以按據上黨民. 四月，龁因攻趙. 趙使廉頗將. 趙軍士卒犯秦斥兵，秦斥兵斬趙裨將茄. 六月，陷趙軍，取二鄣四尉. 七月，趙軍筑壘壁而守之. 秦又攻其壘，取二尉，敗其陣，奪西壘壁. 廉頗堅壁以待秦，秦數挑戰，趙兵不出. 趙王數以為讓. 而秦相應侯又使人行千金於趙為反閒，曰：「秦之所惡，獨畏馬服子趙括將耳，廉頗易與，且降矣. 」趙王既怒廉頗軍多失亡，軍數敗，又反堅壁不敢戰，而又聞秦反閒之言，因使趙括代廉頗將以擊秦. 秦聞馬服子將，乃陰使武安君白起為上將軍. 而王龁為尉裨將，令軍中有敢泄武安君將者斬. 趙括至，則出兵擊秦軍. 秦軍詳敗而走，張二奇兵以劫之. 趙軍逐勝，追造秦壁. 壁堅拒不得入，而秦奇兵二萬五千人絕趙軍後，又一軍五千騎絕趙壁閒，趙軍分而為二，糧道絕. 而秦出輕兵擊之. 趙戰不利，因筑壁堅守，以待救至. 秦王聞趙食道絕，王自之河內，賜民爵各一級，發年十五以上悉詣長平，遮絕趙救及糧食.
至九月，趙卒不得食四十六日，皆內陰相殺食. 來攻秦壘，欲出. 為四隊，四五復之，不能出. 其將軍趙括出銳卒自搏戰，秦軍射殺趙括. 括軍敗，卒四十萬人降武安君. 武安君計曰：「前秦已拔上黨，上黨民不樂為秦而歸趙. 趙卒反覆. 非盡殺之，恐為亂. 」乃挾詐而盡阬殺之，遺其小者二百四十人歸趙. 前後斬首虜四十五萬人. 趙人大震.
四十八年十月，秦復定上黨郡. 秦分軍為二：王龁攻皮牢，拔之；司馬梗定太原. 韓、趙恐，使蘇代厚幣說秦相應侯曰：「武安君禽馬服子乎？」曰：「然. 」又曰：「即圍邯鄲乎？」曰：「然. 」「趙亡則秦王王矣，武安君為三公. 武安君所為秦戰勝攻取者七十餘城，南定鄢、郢、漢中，北禽趙括之軍，雖周、召、呂望之功不益於此矣. 今趙亡，秦王王，則武安君必為三公，君能為之下乎？雖無欲為之下，固不得已矣. 秦嘗攻韓，圍邢丘，困上黨，上黨之民皆反為趙，天下不樂為秦民之日久矣. 今亡趙，北地入燕，東地入齊，南地入韓、魏，則君之所得民亡幾何人. 故不如因而割之，無以為武安君功也. 」於是應侯言於秦王曰：「秦兵勞，請許韓、趙之割地以和，且休士卒. 」王聽之，割韓垣雍、趙六城以和. 正月，皆罷兵. 武安君聞之，由是與應侯有隙.
其九月，秦復發兵，使五大夫王陵攻趙邯鄲. 是時武安君病，不任行. 四十九年正月，陵攻邯鄲，少利，秦益發兵佐陵. 陵兵亡五校. 武安君病愈，秦王欲使武安君代陵將. 武安君言曰：「邯鄲實未易攻也. 且諸侯救日至，彼諸侯怨秦之日久矣. 今秦雖破長平軍，而秦卒死者過半，國內空. 遠絕河山而爭人國都，趙應其內，諸侯攻其外，破秦軍必矣. 不可. 」秦王自命，不行；乃使應侯請之，武安君終辭不肯行，遂稱病.
秦王使王龁代陵將，八九月圍邯鄲，不能拔. 楚使春申君及魏公子將兵數十萬攻秦軍，秦軍多失亡. 武安君言曰：「秦不聽臣計，今如何矣！」秦王聞之，怒，彊起武安君，武安君遂稱病甐. 應侯請之，不起. 於是免武安君為士伍，遷之陰密. 武安君病，未能行. 居三月，諸侯攻秦軍急，秦軍數卻，使者日至. 秦王乃使人遣白起，不得留咸陽中. 武安君既行，出咸陽西門十里，至杜郵. 秦昭王與應侯群臣議曰：「白起之遷，其意尚怏怏不服，有餘言. 」秦王乃使使者賜之劍，自裁. 武安君引劍將自剄，曰：「我何罪于天而至此哉？」良久，曰：「我固當死. 長平之戰，趙卒降者數十萬人，我詐而盡阬之，是足以死. 」遂自殺. 武安君之死也，以秦昭王五十年十一月. 死而非其罪，秦人憐之，鄉邑皆祭祀焉.
引據
分類:周列傳
周建南
周建南，江蘇宜興人，民國六年誕. 廿六年肄業於上海交通大學，同年赴延安. 致仕中華人民共和國機械工業部部長.
一九九五年卒.
有二子，長子小鶴，次子小川. 分類:江蘇省列傳
佛誕
佛誕，農曆四月初八，佛祖釋迦牟尼誕辰. 釋迦牟尼以西元前五六五年生，迦毗羅衛國王子也.
相傳釋迦牟尼之降也，一手指天，一手指地. 大地為之震動. 九龍吐水，為之沐浴. 故又以浴佛節名. 教徒每及是日，多沐浴. 分類:中華節日
寧德市
寧德市，在閩東，地級市也. 東瀕臺海，南毗福州，西臨南平. 出北境，則浙溫州界. 方一萬三千四百五十二平方公里，有衆三百二十五萬餘.
市轄區一：曰蕉城；縣級市二：曰福安，曰福鼎；縣六：曰霞浦，曰古田，曰屏南，曰壽寧，曰周寧，曰柘榮.
它典
分類:福建省區劃
前十九年
合黃帝紀元二六七九年，孔子五三三年，皇紀六四二年，檀君紀元二三一五年，佛曆五二六年，歲次壬寅，肖虎.
年號紀年
漢：鴻嘉二年
卒
九月二十一日，大秦詩人維吉爾卒.
分類:前一〇年代 一
范仲淹
范仲淹，字希文，唐宰相履冰之後. 其先，邠州人也，後徙家江南，遂為宋蘇州吳縣人. 仲淹二歲而孤，母更適長山朱氏，從其姓，名說. 少有志操，既長，知其世家，迺感泣辭母，去之應天府，依戚同文學. 晝夜不息，冬月憊甚，以水沃面；食不給，至以糜粥繼之，人不能堪，仲淹不苦也. 舉進士第，為廣德軍司理參軍，迎其母歸養. 改集慶軍節度推官，始還姓，更其名.
監泰州西溪鹽稅，遷大理寺丞，徙監楚州糧料院，母喪去官. 晏殊知應天府，聞仲淹名，召寘府學. 上書請擇郡守，舉縣令，斥游惰，去冗僭，慎選舉，撫將帥，凡萬餘言. 服除，以殊薦，為祕閣校理. 仲淹汎通六經，長於易，學者多從質問，為執經講解，亡所倦. 嘗推其奉以食四方遊士，諸子至易衣而出，仲淹晏如也. 每感激論天下事，奮不顧身，一時士大夫矯厲尚風節，自仲淹倡之.
天聖七年，章獻太后將以冬至受朝，天子率百官上壽. 仲淹極言之，且曰：「奉親于內，自有家人禮，顧與百官同列，南面而朝之，不可為後世法. 」且上疏請太后還政，不報. 尋通判河中府，徙陳州. 時方建太一宮及洪福院，市材木陝西. 仲淹言：「昭應、壽寧，天戒不遠. 今又侈土木，破民產，非所以順人心、合天意也. 宜罷修寺觀，減常歲市木之數，以蠲除積負. 」又言：「恩倖多以內降除官，非太平之政. 」事雖不行，仁宗以為忠.
太后崩，召為右司諫. 言事者多暴太后時事，仲淹曰：「太后受遺先帝，調護陛下者十餘年，宜掩其小故，以全后德. 」帝為詔中外，毋輒論太后時事. 初，太后遺誥以太妃楊氏為皇太后，參決軍國事. 仲淹曰：「太后，母號也，自古無因保育而代立者. 今一太后崩，又立一太后，天下且疑陛下不可一日無母后之助矣. 」
歲大蝗旱，江、淮、京東滋甚. 仲淹請遣使循行，未報. 乃請間曰：「宮掖中半日不食，當何如？」帝惻然，迺命仲淹安撫江、淮，所至開倉振之，且禁民淫祀，奏蠲廬舒折役茶、江東丁口鹽錢，且條上救敝十事.
會郭皇后廢，率諫官、御史伏閤爭之，不能得. 明日，將留百官揖宰相廷爭，方至待漏院，有詔出知睦州. 歲餘，徙蘇州. 州大水，民田不得耕，仲淹疏五河，導太湖注之海，募人興作，未就，尋徙明州，轉運使奏留仲淹以畢其役，許之. 拜尚書禮部員外郎、天章閣待制，召還，判國子監，遷吏部員外郎、權知開封府.
時呂夷簡執政，進用者多出其門. 仲淹上百官圖，指其次第曰：「如此為序遷，如此為不次，如此則公，如此則私. 况進退近臣，凡超格者，不宜全委之宰相. 」夷簡不悅. 他日，論建都之事，仲淹曰：「洛陽險固，而汴為四戰之地，太平宜居汴，即有事必居洛陽. 當漸廣儲蓄，繕宮室. 」帝問夷簡，夷簡曰：「此仲淹迂闊之論也. 」仲淹迺為四論以獻，大抵譏切時政. 且曰：「漢成帝信張禹，不疑舅家，故有新莽之禍. 臣恐今日亦有張禹，壞陛下家法. 」夷簡怒訴曰：「仲淹離間陛下君臣，所引用，皆朋黨也. 」仲淹對益切，由是罷知饒州.
殿中侍御史韓瀆希宰相旨，請書仲淹朋黨，揭之朝堂. 於是祕書丞余靖上言曰：「仲淹以一言忤宰相，遽加貶竄，況前所言者在陛下母子夫婦之間乎？陛下既優容之矣，臣請追改前命. 」太子中允尹洙自訟與仲淹師友，且嘗薦己，願從降黜. 館閣校勘歐陽修以高若訥在諫官，坐視而不言，移書責之. 由是，三人者偕坐貶. 明年，夷簡亦罷，自是朋黨之論興矣. 仲淹既去，士大夫為論薦者不已. 仁宗謂宰相張士遜曰：「向貶仲淹，為其密請建立皇太弟故也. 今朋黨稱薦如此，奈何？」再下詔戒敕.
仲淹在饒州歲餘，徙潤州，又徙越州. 元昊反，召為天章閣待制、知永興軍，改陝西都轉運使. 會夏竦為陝西經略安撫、招討使，進仲淹龍圖閣直學士以副之. 夷簡再入相，帝諭仲淹使釋前憾. 仲淹頓首謝曰：「臣鄉論蓋國家事，於夷簡無憾也. 」
延州諸砦多失守，仲淹自請行，遷戶部郎中兼知延州. 先是，詔分邊兵：總管領萬人，鈐轄領五千人，都監領三千人. 寇至禦之，則官卑者先出. 仲淹曰：「將不擇人，以官為先後，取敗之道也. 」於是大閱州兵，得萬八千人，分為六，各將三千人，分部教之，量賊眾寡，使更出禦賊. 時塞門、承平諸砦既廢，用种世衡策，城青澗以據賊衝，大興營田，且聽民得互市，以通有無. 又以民遠輸勞苦，請建鄜城為軍，以河中、同、華中下戶稅租就輸之. 春夏徙兵就食，可省糴十之三，他所減不與. 詔以為康定軍.
明年正月，詔諸路入討，仲淹曰：「正月塞外大寒，我師暴露，不如俟春深入，賊馬瘦人饑，勢易制也. 況邊備漸修，師出有紀，賊雖猖獗，固已懾其氣矣. 鄜、延密邇靈、夏，西羌必由之地也. 第按兵不動，以觀其釁，許臣稍以恩信招來之. 不然，情意阻絕，臣恐偃兵無期矣. 若臣策不效，當舉兵先取綏、宥，據要害，屯兵營田，為持久計，則茶山、橫山之民，必挈族來歸矣. 拓疆禦寇，策之上也. 」帝皆用其議. 仲淹又請修承平、永平等砦，稍招還流亡，定堡障，通斥候，城十二砦，於是羌漢之民，相踵歸業.
久之，元昊歸陷將高延德，因與仲淹約和，仲淹為書戒喻之. 會任福敗於好水川，元昊答書語不遜，仲淹對來使焚之. 大臣以為不當輒通書，又不當輒焚之，宋庠請斬仲淹，帝不聽. 降本曹員外郎、知耀州，徙慶州，遷左司郎中，為環慶路經略安撫、緣邊招討使. 初，元昊反，陰誘屬羌為助，而環慶酋長六百餘人，約為鄉道，事尋露. 仲淹以其反復不常也，至部即奏行邊，以詔書犒賞諸羌，閱其人馬，為立條約：「若讎已和斷，輒私報之及傷人者，罰羊百、馬二，已殺者斬. 負債爭訟，聽告官為理，輒質縛平人者，罰羊五十、馬一. 賊馬入界，追集不赴隨本族，每戶罰羊二，質其首領. 賊大入，老幼入保本砦，官為給食；即不入砦，本家罰羊二；全族不至，質其首領. 」諸羌皆受命，自是始為漢用矣.
改邠州觀察使，仲淹表言：「觀察使班待制下，臣守邊數年，羌人頗親愛臣，呼臣為『龍圖老子』，今退而與王興、朱觀為伍，第恐為賊輕矣. 」辭不拜. 慶之西北馬鋪砦，當後橋川口，在賊腹中. 仲淹欲城之，度賊必爭，密遣子純祐與蕃將趙明先據其地，引兵隨之. 諸將不知所向，行至柔遠，始號令之，版築皆具，旬日而城成，即大順城是也. 賊覺，以騎三萬來戰，佯北，仲淹戒勿追，已而果有伏. 大順既城，而白豹、金湯皆不敢犯，環慶自此寇益少.
明珠、滅臧勁兵數萬，仲淹聞涇原欲襲討之，上言曰：「二族道險，不可攻，前日高繼嵩已喪師. 平時且懷反側，今討之，必與賊表裏，南入原州，西擾鎮戎，東侵環州，邊患未艾也. 若北取細腰、胡蘆眾泉為堡障，以斷賊路，則二族安，而環州、鎮戎徑道通徹，可無憂矣. 」其後，遂築細腰、胡蘆諸砦.
葛懷敏敗於定川，賊大掠至潘原，關中震恐，民多竄山谷間. 仲淹率眾六千，由邠、涇援之，聞賊已出塞，乃還. 始，定川事聞，帝按圖謂左右曰：「若仲淹出援，吾無憂矣. 」奏至，帝大喜曰：「吾固知仲淹可用也. 」進樞密直學士、右諫議大夫. 仲淹以軍出無功，辭不敢受命，詔不聽.
時已命文彥博經略涇原，帝以涇原傷夷，欲對徙仲淹，遣王懷德喻之. 仲淹謝曰：「涇原地重，第恐臣不足當此路. 與韓琦同經略涇原，並駐涇州，琦兼秦鳳，臣兼環慶. 涇原有警，臣與韓琦合秦鳳、環慶之兵，掎角而進；若秦鳳、環慶有警，亦可率涇原之師為援. 臣當與琦練兵選將，漸復橫山，以斷賊臂，不數年間，可期平定矣. 願詔龐籍兼領環慶，以成首尾之勢. 秦州委文彥博，慶川用滕宗諒總之. 孫沔亦可辦集. 渭州，一武臣足矣. 」帝采用其言，復置陝西路安撫、經略、招討使，以仲淹、韓琦、龐籍分領之. 仲淹與琦開府涇州，而徙彥博帥秦，宗諒帥慶，張亢帥渭.
仲淹為將，號令明白，愛撫士卒，諸羌來者，推心接之不疑，故賊亦不敢輒犯其境. 元昊請和，召拜樞密副使. 王舉正懦默不任事，諫官歐陽修等言仲淹有相材，請罷舉正用仲淹，遂改參知政事. 仲淹曰：「執政可由諫官而得乎？」固辭不拜，願與韓琦出行邊. 命為陝西宣撫使，未行，復除參知政事. 會王倫寇淮南，州縣官有不能守者，朝廷欲按誅之. 仲淹曰：「平時諱言武備，寇至而專責守臣死事，可乎？」守令皆得不誅.
帝方銳意太平，數問當世事，仲淹語人曰：「上用我至矣，事有先後，久安之弊，非朝夕可革也. 」帝再賜手詔，又為之開天章閣，召二府條對，仲淹皇恐，退而上十事：「一曰明黜陟. 二府非有大功大善者不遷，內外須在職滿三年，在京百司非選舉而授，須通滿五年，乃得磨勘，庶幾考績之法矣. 二曰抑僥倖. 罷少卿、監以上乾元節恩澤；正郎以下若監司、邊任，須在職滿二年，始得蔭子；大臣不得薦子弟任館閣職，任子之法無冗濫矣. 三曰精貢舉. 進士、諸科請罷糊名法，參考履行無闕者，以名聞. 進士先策論，後詩賦，諸科取兼通經義者. 賜第以上，皆取詔裁. 餘優等免選注官，次第人守本科選. 進士之法，可以循名而責實矣. 四曰擇長官. 委中書、樞密院先選轉運使、提點刑獄、大藩知州；次委兩制、三司、御史臺、開封府官、諸路監司舉知州、通判；知州通判舉知縣、令. 限其人數，以舉主多者從中書選除. 刺史、縣令，可以得人矣. 五曰均公田. 外官廩給不均，何以求其為善耶？請均其入，第給之，使有以自養，然後可以責廉節，而不法者可誅廢矣. 六曰厚農桑. 每歲預下諸路，風吏民言農田利害，堤堰渠塘，州縣選官治之. 定勸課之法以興農利，減漕運. 江南之圩田，浙西之河塘，隳廢者可興矣. 七曰修武備. 約府兵法，募畿輔彊壯為衞士，以助正兵. 三時務農，一時教戰，省給贍之費. 畿輔有成法，則諸道皆可舉行矣. 八曰推恩信. 赦令有所施行，主司稽違者，重置於法；別遣使按視其所當行者，所在無廢格上恩者矣. 九曰重命令. 法度所以示信也，行之未幾，旋即釐改. 請政事之臣參議可以久行者，刪去煩冗，裁為制敕行下，命令不至於數變更矣. 十曰減徭役. 戶口耗少而供億滋多，省縣邑戶少者為鎮，併使、州兩院為一，職官白直，給以州兵，其不應受役者悉歸之農，民無重困之憂矣. 」
天子方信嚮仲淹，悉采用之，宜著令者，皆以詔書畫一頒下；獨府兵法，眾以為不可而止.
又建言：「周制，三公分兼六官之職，漢以三公分部六卿，唐以宰相分判六曹. 今中書，古天官冢宰也，樞密院，古夏官司馬也；四官散於羣有司，無三公兼領之重. 而二府惟進擬差除，循資級，議賞罰，檢用條例而已. 上非三公論道之任，下無六卿佐王之職，非治法也. 臣請倣前代，以三司、司農、審官、流內銓、三班院、國子監、太常、刑部、審刑、大理、羣牧、殿前馬步軍司，各委輔臣兼判其事. 凡官吏黜陟、刑法重輕、事有利害者，並從輔臣予奪；其體大者，二府僉議奏裁. 臣請自領兵賦之職，如其無補，請先黜降. 」章得象等皆曰不可. 久之，乃命參知政事賈昌朝領農田，仲淹領刑法，然卒不果行.
初，仲淹以忤呂夷簡，放逐者數年，士大夫持二人曲直，交指為朋黨. 及陝西用兵，天子以仲淹士望所屬，拔用之. 及夷簡罷，召還，倚以為治，中外想望其功業. 而仲淹以天下為己任，裁削倖濫，考覆官吏，日夜謀慮興致太平. 然更張無漸，規摹闊大，論者以為不可行. 及按察使出，多所舉劾，人心不悅. 自任子之恩薄，磨勘之法密，僥倖者不便，於是謗毀稍行，而朋黨之論浸聞上矣.
會邊陲有警，因與樞密副使富弼請行邊. 於是，以仲淹為河東、陝西宣撫使，賜黃金百兩，悉分遺邊將. 麟州新罹大寇，言者多請棄之，仲淹為修故砦，招還流亡三千餘戶，蠲其稅，罷榷酤予民. 又奏免府州商稅，河外遂安. 比去，攻者益急，仲淹亦自請罷政事，迺以為資政殿學士、陝西四路安撫使、知邠州. 其在中書所施為，亦稍稍沮罷.
以疾請鄧州，進給事中. 徙荊南，鄧人遮使者請留，仲淹亦願留鄧，許之. 尋徙杭州，再遷戶部侍郎，徙青州. 會病甚，請潁州，未至而卒，年六十四. 贈兵部尚書，謚文正. 初，仲淹病，帝常遣使賜藥存問，既卒，嗟悼久之. 又遣使就問其家，既葬，帝親書其碑曰「褒賢之碑. 」
朱物華
一九九八年卒於滬，享壽九十有六.
兄朱自清. 分類:揚州市列傳
習仲勳
縮圖 習仲勳，原名中勳，字相近. 本貫河南鄧州十林鎮習營村，祖籍江西吉安新淦縣習家村. 民國二年誕陝西富平縣. 二〇〇二年薨.
馬忠德信
漢彭鄉亭侯鎮南大將軍馬忠字德信，巴西閬中人也. 少養外家，姓狐，名篤，後乃復姓，改名忠.
初為郡吏，建安末舉孝廉，除漢昌長. 漢昭烈帝東征，敗績猇亭，巴西太守閻芝發諸縣兵五千人以補遺闕，遣忠送往. 昭烈已還永安，見忠與語，謂尚書令劉巴曰：「雖亡黃權，復得狐篤，此為世不乏賢也. 」
建興元年，後主繼位，丞相諸葛亮開府，以忠為門下督. 三年，亮入南，拜忠䍧牱太守. 郡丞朱褒反. 叛亂之後，忠撫育卹理，甚有威惠. 八年，召為丞相參軍，副長史蔣琬署留府事. 又領州治中從事. 明年，亮出祁山，忠詣亮所，經營戎事. 軍還，督將軍張嶷等討汶山郡叛羌. 十一年，南夷豪帥劉冑反，擾亂諸郡. 徵庲降都督張翼還，以忠代翼. 忠遂斬冑，平南土. 加忠監軍奮威將軍，封博陽亭侯.
初，建寧郡耆帥雍闓殺太守正昂，縛太守張裔於吳，故都督常駐平夷縣. 至忠，乃移治味縣，處民夷之間. 又越嶲郡亦乆失土地，忠率將太守張嶷開復舊郡，由此就加安南將軍，進封彭鄉亭侯.
延熈五年還朝，因至漢中，見大司馬蔣琬，宣傳詔旨，加拜鎮南大將軍. 七年春，大將軍費禕北禦魏敵，留忠成都，平尚書事. 禕還，忠乃歸南. 十二年卒，子脩嗣. 脩弟恢. 恢子義，晉建寧太守. 又子融晉時代故建寧爨谷為交阯太守.
忠為人寬濟有度量，但詼啁大笑，忿怒不形於色. 然處事能斷，威恩並立，是以蠻夷畏而愛之. 及卒，莫不自致喪庭，流涕盡哀，為之立廟祀，迄今猶在.
呼延贊
呼延贊，并州太原人. 父琮，周淄州馬步都指揮使. 贊少為宋驍騎卒，太祖以其材勇，補東班長，入承旨，遷驍雄軍使. 從王全斌討西川，身當前鋒，中數創，以功補副指揮使. 太平興國初，太宗親選軍校，以贊為鐵騎軍指揮使. 從征太原，先登乘城，及堞而墜者數四，面賜金帛獎之. 七年，從崔翰戍定州，翰言其勇，擢為馬軍副都軍頭，稍遷內員寮直都虞候.
雍熙四年，加馬步軍副都軍頭. 嘗獻陣圖、兵要及樹營砦之策，求領邊任. 召見，令之作武藝. 贊具裝執鞬馳騎，揮鐵鞭、棗槊，旋繞廷中數四，又引其四子必興、必改、必求、必顯以入，迭舞劍盤槊. 賜白金數百兩及四子衣帶.
端拱二年，領富州刺史. 俄與輔超並加都軍頭. 淳化三年，出為保州刺史、冀州副都部署. 至屯所，以無統御材，改遼州刺史. 又以不能治民，復為都軍頭、領扶州刺史，加康州團練使.
咸平二年，從真宗幸大名，為行宮內外都巡檢. 真宗嘗補軍校，皆敘己功，或至讙譁，贊獨進曰：「臣月奉百千，所用不及半，忝幸多矣. 自念無以報國，不敢更求遷擢，將恐福過災生. 」再拜而退，眾嘉其知分. 三年，元德皇太后園陵，命掌護儀衛，及還而卒.
贊有膽勇，鷙悍輕率，常言願死於敵. 遍文其體為「赤心殺賊」字，至於妻孥僕使皆然，諸子耳後別刺字曰：「出門忘家為國，臨陣忘死為主. 」及作破陣刀、降魔杵，鐵折上巾，兩旁有刃，皆重十數斤；絳帕首，乘騅馬，服飾詭異. 性復鄙誕不近理，盛冬以水沃孩幼，冀其長能寒而勁健. 其子嘗病，贊刲股為羹療之. 贊卒後，擢必顯為軍副都軍頭.
馬忠 (東吳)
馬忠，吳大帝偏將軍潘璋司馬.
建安二十四年，忠隨潘璋、朱然同帝征關羽，於十二月獲羽及其子平、都督趙累等於章鄉，遂定荊州，此後忠事佚.
考
分類:漢列傳
蘆原市
蘆原市屬日本福井縣也.
地理
西北臨日本海. 東至石川縣加賀市，南伴坂井市.
它典
分類:中部地方區劃
昆明市
昆明市，雲南之省治也，別號春城. 方二萬一千〇十五平方千米，有衆六百四十九萬餘.
有市轄區七：曰五華、曰盤龍、曰官渡、曰西山、曰東川、曰呈貢、曰晉寧；縣級市一：曰安寧；縣三：曰富民，曰宜良，曰嵩明；自治縣三：曰石林，曰祿勸，曰尋甸.
它典
分類:雲南省區劃
汪道涵
縮圖 汪道涵，安徽嘉山人，民國四年誕. 廿一年入上海交通大學，主修機械，然次年因入中共下獄，學業斷. 廿六年春，入光華大學數理系，插班二年級. 同年盧溝橋事變，道涵離校赴延安，次年入新四軍. 二〇〇五年十二月廿四日卒於滬，享壽九十.
分類:安徽省列傳
福裕
福裕，字好問，號雪庭，元初名禪師，曹洞宗師. 太原文水人，俗姓張氏. 九歲入學，知力極強，鄉人號曰聖小兒. 落髮為僧後，遊學於燕京，拜曹洞宗萬松行秀師，從學十年，道益隆，名益著，學者日益廣. 其後執曹洞宗也.
傳
宋嘉泰三年生.
梅
梅，木也，貌與杏相似. 花開春冬之時，先於眾木，態雅且妍，甚香甚淸. 梅有數種，而花色不一，以紅、白、綠者爲多. 梅至夏則實，生者色青而味酸. 色黃則熟矣，味甘酸，不宜多食. 亦可入酒、曬乾、熬醬. 梅花之香自苦寒中來，世人以其爲花中君子，文人好之，慕其清高. 亦中華民國之國花也.
福裕
傳
福裕少喪二親，伶丁無依. 有一日，其在道遇一老衲人，勸其行佛，且言：「能誦《法華經》而已矣. 」其答曰：「佛法但讀《法華經》耶？」老衲人被問之，覺氣象大，乃領其至仙巖寺，拜休林老衲為師，因言日：「此兒乃龍象胚珠，可為大器焉. 」此休林老衲人乃太原府之名僧，亦耶律楚材所崇信者. 耶律楚材嘗贈休林白叟之詩云：「世上原無真長短，森林禪客自多疑. 此詩寄回并州去，笑倒休林老古錐. 」
福裕平生最大之事，乃作佛論，其於道論中勝. 得元帝之崇也.
梅
又姓也.
宜哉恕之
「宜哉恕之」，典出網語，通曰「當然是選擇原諒她」. 中國唐以前，男子青巾裹頭者，以示罪賤. 至於元、明，律令娼家男子著巾. 其後，凡妻有淫行者，人稱「綠巾」「綠帽」「被綠」. 於是，網絡有表情圖作，冠青冠者言「宜哉恕之」，蓋謠俗通脫，用欺質直，使無掛礙，安以樂懷者也. 洛天依有同名曲，導演圖拉古攝同名影戲. 二〇一七年，蘋果產赤色手機，華為乃作青色. 網民戲仿其招，綠蘋果機，注「宜哉恕之」. 又多呼青曰「原諒色」「青青草原」，一曰「寶強綠」，以寶強優人，其妻亦外淫也. 二〇一九年，碼員有編程檢女子既往者，或字之曰「原諒寶」，然非正名.
福裕
傳
福裕生人避世，首住奉福寺. 淳佑五年，元世祖命福裕往少林寺建資戒大會，又命於文水縣建報恩寺，並賜以田財也. 八年，定宗复詔，命福裕住哈喇及和林之承平興國寺. 後復召至殿中，授元高僧官都僧省都總統之職，總天下釋，為禪宗長也. 明年，福裕受萬松白叟之託，住少林寺，時約六年焉.
宜哉恕之
分類:網際名題
福裕
傳
福裕至寺後，鼎大舉圖，興撲起廢，訓徒說法，使少林寺復至金時之貌也. 又修少林寺之下院永慶寺，复白馬寺，因緣會合，一時欽動. 雪庭福裕之法脈終傳續今矣.
元至元十二年於嵩陽寂滅. 皇慶元年，仁宗追封晉國公，贈大司空，開府儀同三司也.
注
分類:元列傳
張三丰
張三丰 ，方士也. 喜隨赤松子遊，蹤跡難考，其事殊非正史堪取，然里巷多聞. 名全一，一名君寶，三丰乃其號，或言全一亦其號也.
其人不飾邊幅，好喜諧，自稱邋遢道人，或曰所啖升斗亦盡，或數日一食，亦可日行千里、死而復生，云云. 嘗遊武當山，見景甚壯，曰：「他日此山必興. 」其山眾殿遭亂俱燬，遂與其徒結草舍之，已而去，後世武當果興，多奉為祖. 三丰嘗稱火龍先生為其師，火龍先生者，隱士也，名賈德昇，承宋道陳摶，故摶乃其師祖也. 明洪武、永樂間，皆有使奉旨覓之，然不得.
三丰貫三教，以儒釋道皆乃齊物之論，有《張三丰先生全集》行世，收《道藏輯要》.
泰和縣
泰和縣，江西省吉安市轄縣也，居贛江中游、吉泰盆地. 「泰和」之名寓「地產嘉禾，和氣所生」之意. 方二千六百六十六公里. 東西側為山地，次為丘陵，中部乃河谷平原. 口五十二又六萬. 有名產曰烏雞. 居贛江中游，北倚吉安縣與青原區，西連永新縣、井岡山市及遂川縣，南界萬安縣，東南鄰贛州市興國縣. 方二千六百六十六公里，南北長五十七公里，東西寬一百零二公里. 地屬吉泰盆地腹地，東、西高而中間低，十之三成為平原，山地一又六成，丘陵五又四成. 逾五百米之山凡三十座，有武山、十八排、天湖山、紫瑤山. 贛江在縣城南，自萬安縣折而東流，逾縣境，東北入吉安縣界. 古時水流澄澈，故縣城有澄江之名. 又仁善河、仙槎河、雲亭河、蜀水、灉水、六七河、禾水，皆贛江支流也. 有人工湖南車水庫（或曰白鷺湖）、老營盤水庫、洞口水庫、蘆源水庫. 屬亞熱帶季風氣候，四時分明，冬夏長而春秋短. 雨熱異步，七、八月熱而旱.
沿革
隋開皇十年，並西昌、東昌、遂興、廣興、永新諸縣為安豐縣. 十一年，以「地產嘉禾，和氣所生」改曰泰和縣，屬吉州. 泰和之名始於此.
唐武德五年，置南平州治焉. 八年，州廢，仍屬吉州，曰太和縣. 显庆中，析太和復置永新縣. 南唐保大時，析太和置龍泉場，復升為縣，即今遂川縣也. 宋因唐制. 熙宁四年，析龍泉及太和置萬安縣. 元元貞元年，升為太和州. 明洪武二年，州廢，復為泰和縣. 清與民國因之.
民國二十八年，因日軍佔南昌，江西省會遷泰和. 三十四年撤. 三十八年，泰和縣人民政府立.
政區
今轄鎮二十二、鄉六，曰沿溪鎮、碧溪鎮、橋頭鎮、禾市鎮、螺溪鎮、石山鄉、蘇溪鎮、馬市鎮、南溪鄉、沿溪鎮、塘洲鎮、冠朝鎮、沙村鎮、老營盤鎮、苑前鎮、萬合鎮、上模鄉、水槎鄉、上圯鄉、中龍鄉、小龍鎮.
梁末帝
後梁末帝，太祖第三子也，諱友貞. 為人美容貌，沈厚寡言，雅好儒士. 太祖即位，封均王，為左天興軍使、東京馬步軍都指揮使. 皇帝即位於東都，復稱乾化三年，復博王友文官爵. 三月丁未， 更名鍠. 夏五月，楊師厚取滄州. 秋九月甲辰，御史大夫姚洎為中書侍郎、同中書門下平章事. 冬十二月，晉人取幽州. 四年夏四月丁丑，貶於兢為萊州司馬. 武寧軍節度使蔣殷反，天平軍節度使牛存節討之. 貞明元年春正月，存節克徐州. 三月丁卯，趙光逢罷. 平盧軍節度使賀德倫為天雄軍節度使，分其相、澶、衛州為昭德軍，宣徽使張筠為節度使. 己丑，天雄軍亂，賀德倫叛附於晉. 邠州李保衡叛於岐，來附. 夏六月庚寅朔，晉王李存勖入於魏州，遂取德州. 冬十月辛亥，康王友孜反，伏誅. 十一月乙丑，改元. 耀州溫昭圖叛於岐，來附. 是歲，更名瑱. 二年春二月丙申，楊涉罷. 三月，鎮南軍節度使劉掞及晉人戰於故元城，敗績，奔於滑州. 晉人取衛州、惠州. 捉生都將李霸反，伏誅. 夏六月，捉生都將張溫叛降於晉. 秋七月，晉人取相州，張筠奔於京師，安國軍節度使閻寶叛附於晉. 八月丁酉，太子太保致仕趙光逢為司空兼門下侍郎、同中書門下平章事. 九月，晉人取滄州，橫海軍節度使戴思遠奔於京師. 晉人克貝州，守將張源德死之. 冬十月丁酉，中書侍郎鄭珏同中書門下平章事. 三年夏四月辛卯，右千牛衛大將軍劉璩使於契丹. 冬十二月，宣義軍節度使賀瑰為北面行營招討使. 己巳，如西都卜郊. 晉人取楊劉. 四年正月，不克郊，己卯，至自西都. 夏四月己酉，尚書吏部侍郎蕭頃為中書侍郎、同中書門下平章事. 己巳，趙光逢罷. 冬十二月庚子朔，賀瑰殺其將謝彥章、孟審澄、侯溫裕. 癸亥，瑰及晉人戰於胡柳，敗績. 是歲，泰寧軍節度使張守進叛附於晉，亳州團練使劉鄩為兗州安撫制置使以討之. 五年春正月，晉軍於德勝. 秋八月乙未朔，開封尹王瓚為北面行營招討使. 冬十月，劉鄩克兗州，張守進伏誅. 十二月，晉人取濮陽. 天平軍節度使霍彥威為北面行營招討使. 六年夏四月己亥，降死罪以下囚. 乙巳，尚書左丞李琪為中書侍郎、同中書門下平章事. 河中節度使朱友謙襲同州，殺其節度使程全暉，叛附於晉，泰寧軍節度使劉鄩討之. 秋七月，陳州妖賊母乙自稱天子. 九月庚寅，供奉官郎公遠為契丹歡好使. 冬十月，母乙伏誅. 龍德元年春，趙將張文禮殺其君鎔來乞師，不許. 三月丁亥朔，禁私度僧尼. 陳州刺史惠王友能反. 夏五月丙戌朔，德音改元，降流罪已下囚. 秋，赦友能，降封房陵侯. 天平軍節度使戴思遠為北面行營招討使. 冬十月，思遠及晉人戰於戚城，敗績. 二年春正月，思遠襲魏州，取成安. 秋八月，滑州兵馬留後段凝攻衛州，執其刺史李存儒. 戴思遠克淇門、共城、新鄉. 三年春三月，潞州李繼韜叛於晉，來附. 夏閏四月，唐人取鄆州. 五月庚申，宣義軍節度使王彥章為北面行營招討使，取德勝南城. 秋八月，段凝為北面行營招討使. 先鋒將康延孝叛降於唐. 冬十月甲戌，宣義軍節度使王彥章及唐人戰於中都，敗績，死之. 唐人取曹州. 盜竊傳國寶奔於唐. 戊寅，崩. 梁亡.
文蒂米利亞
文蒂米利亞在意大利因佩里亞省.
霍金
史提芬威廉霍金，英國牛津人也，一九四二年一月八日生. 工於理論物理學、宇宙學，著書立說，以是成名，又任劍橋大學理論宇宙學中心研究總監.
自長成，霍氏身陷疾痛，體候漸衰，幾至渾身不遂，僅三指可用. 泰半生平，以電腦之助，頰動成文.
一九七九年，霍氏任劍橋大學盧卡斯數學教授，凡三十載. 又與羅傑潘洛斯共探廣義相對論，創重力奇點理論；並推知黑洞輻射，因名霍金輻射. 六合奧秘，霍氏據廣義相對論、量子力學，一一具言，實前古所無. 又云大千世界，非惟吾人所處宇宙，並以量子力學闡釋其理. 所著《時間簡史》，載述其學，為人熟知，暢銷寰宇.
霍氏功在格致，獲美國總統自由勳章，任英國皇家文藝學會榮譽院士、教廷宗座科學院終身院士. 二〇〇二年，英國廣播公司，選舉史上百大英國偉人，霍氏位列廿五.
一九九三年
卒
时六月三十日，香港黃家駒卒，此乃beyond樂隊之主要者也.
佛蒙特州
佛蒙特州者，美國一州也，位美國東北，北靠加拿大. 地方圓二萬四千九百二十八平方公里，民有六十餘萬.
新澤西州
新澤西州，美國一州也. 瀕大西洋. 地方圓二萬二千六百零八平方公里，民有八百四十餘萬. 分類:美國地方志
吉林
吉林，可謂：
海瑞
海忠介公瑞，字汝賢，號剛峰. 明海南瓊山人也. 年四歲，父死，母雖針線以為生計，仍教習不輟. 嘉靖二十九年，舉鄉試，署南平教諭. 知府將詣學宮，瑞攜二屬吏迎之，知府至，吏下拜，唯瑞挺立，以為學堂乃識長教士地，不當屈. 知府見之，曰：「此何來筆架山也！」福建學政朱衡頗器之，遂舉知淳安縣.
瑞之縣，廢火耗，與老僕藝蔬自給，舉縣肅然. 浙直總督胡宗憲嘗語人曰：「昨聞海令作母壽，市肉二斤矣. 」是以知其廉也. 宗憲子過淳安，以瑞未迎，倒懸驛吏，瑞縛之，納其金千餘入庫，報宗憲書曰：「曩胡公按部，令所過勿供張. 今其行裝盛，必非胡公子也. 」宗憲不罪. 歷三年，時都御史鄢懋卿行過部，儀仗甚壯，瑞以邑小不足容車馬抗之，懋卿遂恨之，遷興國知縣，仍以廉稱.
四十三年，擢戶部雲南司主事，入京師. 時世宗專意齋醮，不視朝，群臣不直久矣，然皆不敢言，瑞備棺獨上治安疏，深責時弊，其意皆指乃帝之失也. 帝大怒，顧左右曰：「趣執之！勿使得遁！」時宦官黃錦侍，曰：「此人素有癡名. 聞其上疏時，自知當死，市一棺，訣妻子，待罪於朝，僮僕皆遣散之，是故不遁也. 」帝默然良久，嘆曰：「此人是比干耶？惜朕非紂也. 」後念及，仍恨之，終下獄，然不忍殺. 越二月，帝崩，瑞尚不知. 牢吏素慕瑞，設宴款之，瑞以為將死，遂恣飲食. 吏謂曰：「上晏駕矣，先生將大用. 」瑞聞之大慟，盡嘔所飲食，隕絕於地，終夜哭不絕聲. 既而釋，歷任尚寶司丞、大理寺右侍丞、左侍丞、南京通政司右通政.
隆慶三年，首輔徐階薦瑞巡撫應天十府. 府吏皆畏其威，聞之，有污者皆自免去，有勢者皆黝朱丹之門. 瑞至，佈令百姓有訴可直告，一時，民絡繹至衙，皆斷之，豪強多敗. 時階已致仕，其子多霸鄉田，瑞盡奪其田還之. 或有奸民雜其中告訐，瑞信之，故大姓亦有被誣者. 有御史劾其庇奸民，穆宗猶優詔獎之，又劾疑瑞殺其妻，終改南京糧儲. 瑞巡撫半歲，民多賴其利，聞其當去，號泣載道，家繪像祀之. 將履任，大學士高拱以瑞直甚，不堪任，改南京戶部，瑞遂謝病歸.
萬曆中，張居正當國，瑞上一條鞭法，居正雖亦欲罷豪強，然以瑞躁進，婉謝之. 十三年，神宗召為南京都察院僉都御史，時瑞年已七十二，趣赴任，未至，又擢南京右都御史，民皆喜迎之. 有福建庶士，拜府長揖，即旋踵，道出，或問其何為，曰：「既已見海青天，無憾矣. 」瑞在南京，百司惴惴奉行，有敢陳戲樂者，幾杖之，嘗欲以太祖法懲貪，帝知為過，然察其忠，亦不用. 瑞亦自知為百官所怨，所諫終不為用，七疏乞休，慰留不允.
十五年，病篤，無子，唯老僕侍疾，臨逝曰：「明日，此六錢銀還兵部. 」蓋兵部制，冬有貼銀為柴，瑞審之，誤取多矣. 既卒，友王用汲入視，葛幃敝籝，寒士亦有所不堪，因泣下，助金為斂. 百姓皆罷市，喪出江上，白衣冠送者夾岸，哭者百里不絕. 贈太子太保，謚忠介.